Udruženje je osnovano 18.04.2011. godine u Beogradu. Akt o osnivanju potpisan je od strane 9 pravnih lica-osnivača pod nazivom Udruženje operatera industrijskim i opasnim otpadom „HRABRI ČISTAČ“.\nNakon dve godine rada i iskustva Udruženje donosi novi Statut i menja svoj naziv u\nUDRUŽENJE INDUSTRIJE OTPADA SRBIJE “HRABRI ČISTAČ“.\nKao nevladino i neprofitno, Udruženje je osnovano na neodređeno vreme radi ostvarivanja ciljeva u oblasti zaštite životne sredine. U radu Udruženja učestvuju kompanije koje se bave reciklažom, tretmanom, energetskim iskorišćenjem i deponovanjem otpada. Okuplja industriju otpada Srbije sa ciljem da se poveća odgovornost za obavljanje ove delatnosti, kao i da zahvaljujući saradnji sa evropskim i srpskim institucijama poboljša zakonodavni okvir ove mlade industrije istovremeno poštujući tradiciju i kulturu ovih prostora.\nCiljevi Udruženja su unapređivanje i bolje korišćenje domaćih kapaciteta i resursa u oblasti industrije otpada Srbije. IOS „HRABRI ČISTAČ“ predlaže i realizuje predloge za stvaranje domaćih centara za savremeni i adekvatan tretman svih vrsta otpada koji se skupljaju na prostorima Republike Srbije i regiona. Efikasna komunikacija među zainteresovanim kompanijama je prioritet jer povećava konkurentnost i suzbija nelojalnu konkurenciju i sivo tržište.\nDeo aktivnosti Udruženja odnosi se i na saradnju sa medijima, kao i na edukaciju mladih sa ciljem podizanja društvene svesti o zaštiti životne sredine. Kroz saradnju sa univerzitetima, školama, stručnim udruženjima u zemlji i inostranstvu koja se bave ovom temom, podstiče se razgovor i građani se upoznaju sa značajem pravilnog tretmana otpada koji je tema od značaja ne samo za Srbiju, već i za zemlje u regionu.\npredsednik Skupštine udruženja Hrabri čistač\npotpredsedica Skupštine udruženja Hrabri čistač\nPodaci o nastajanju, načinu odlaganja i količinama otpada u Republici su nepotpuni. Procenjuje se da se na godišnjem nivou sakuplja oko 2.200.000 t otpada koji uključuje otpad iz domaćinstava, komercijalni otpad i neopasan industrijski otpad, ali i otpad iz zdravstvenih ustanova, klanični i građevinski otpad. Komunalni otpad se odlaže, uglavnom, na neuređene deponije, a postoji i ogroman broj divljih deponija zbog nesavesnog postupanja stanovništva, kao i činjenice da oko 2.500.000 domaćinstava nije pokriveno organizovanim sakupljanjem otpada. Prema podacima projekta „Plan upravljanja opasnim i medicinskim otpadom“ procenjuje se da se u Srbiji proizvede između 230.000 t i 460.000 t godišnje opasnog industrijskog i medicinskog otpada, uključujući otpadna motorna ulja, mešane organsko-vodene emulzije i ostali opasan otpad. Ne postoje postrojenja za tretman i odlaganje opasnog otpada, niti odgovarajući prostor za skladištenje. Opasan otpad se privremeno skladišti u uglavnom, neodgovarajućim uslovima na mestu nastanka , ali se često bez ikakve kontrole odlaže na komunalne ili divlje deponije.\nVlada Republike Srbije je jula. 2003. godine usvojila Nacionalnu strategiju upravljanja otpadom – sa programom približavanja EU. Ovaj dokument predstavlja osnovu kojom se obezbeđuju uslovi za racionalno i održivo upravljanje otpadom na nivou Republike.\nDonošenjem Zakona o upravljanju otpadom uspostaviće se integralno upravljanje otpadom, od njegovog nastanka, preko sakupljanja, transporta, skladištenja, tretmana do konačnog odlaganja. Utvrđivanje savremenih principa, vrste i klasifikacije otpada, planiranja upravljanja, nadležnosti u upravljanju, organizacije upravljanja, upravljanje posebnim tokovima otpada, dozvole za upravljanje otpadom, prekogranično kretanje otpada, izveštavanje o otpadu i baze podataka, kao i finansiranje upravljanja otpadom, činiće ovaj Zakon kada se bude doneo okvirnim Zakonom za upravljanje otpadom.


Nikola Rosić i Đorđe Jovanović pobednici Kupa Banja Luke\n17.05.2021 Nikola Rosić i Đorđe Jovanović pobednici Kupa Banja Luke\nU nedelju je u Banja Luci održan "Kup Banja Luke" i na njemu su nastupila tri takmičara AK "Sprint" iz Badovinaca. Nikola Rosić je pobedio u bacanju koplja sa 50.51 metara, a Đorđe Jovanović u trci na 110 metara sa preponama sa 16.18 sekundi. Milan Čajić je imao solidan nastup, ponovivši sezonski rekord od 3.80 sa velikom rezervom pred Prvenstvo Srbije za seniore, koje se održava za tri nedelje. Ekipa seniora bi kroz nekoliko kontrolnih mitinga trebala da proveri svoju formu u nekoliko disciplina pre nastupa na Prvenstvima Srbije i Balkana.\nIsti dan, samo u Sremskoj Mitrovici, su nastupali mlađi juniori i imali izvanredne rezultate na Ekipnom prvenstvu Srbije za takmičare mlađe do 18 godina. Ekipa od sedam takmičara, uglavnom dve ili tri godine mlađih od konkurencije, je uspela da sakupi 3793 vredna boda i 9 ličnih rekorda od 10 disciplina u kojima je ekipa nastupala gotovo bez greške. Najviše uspeha na takmičenju su imali Rosić Veljko sa dva velika lična rekorda - 110 prepone za 17.02 sekunde i 400 metara za 54.97 sekundi i Džinović Uroš (prva godina starijih pionira) koji je uspeo da preskoči 5 metara dalja - 5.06 tačno.\nSprintere sledeći vikend očekuje Prvenstvo Srbije u višebojima za mlađe uzrasne kategorije i seniorski miting, dok će Aleksandar Grnović probati da obori lični rekord u desetoboju (7612 poena) na grčkom ostrvu Naksos.\nVi ste posetilac br: 19 636 817


Svet je bio iznenađen kada je pevač i glumac Džared Leto izjavio da je proveo dve nedelje na meditaciji bez sredstava za komunikaciju i da zbog toga nije imao pojma o pandemiji.\n11.04.2020. - 11:05h\nDžared Letofoto: Tullio M. Puglia/Getty Images, Entertainment\n"Mars Island" je privatno ostrvo u Hrvatskoj na kom možete provesti vreme sa poznatim pevačem i njegovim bendom, u aktivnostima koje se na njihovom sajtu nazivaju "jačanje zajednice" ili "holističke masaže".\nNa nekoliko fotografija koje su objavljene sa prošlogodišnjeg okupljanja, mogu da se vide posetioci koji nose belo, i pevač koji svojim izgledom i manirima izgleda kao Isus Hrist.\nSedenje na podu, bungalovi koje iznajmljujete ali je dozvoljeno i drugim posetiocima da vam ulaze u smeštaj jer je poenta ovog putovanja "jačanje zajednice", meditacija, obavezno nošenje odeće bele boje ali i mogućnost da se istetovirate na ostrvu posebnim tetovažama napravljenim za ovaj aranžman, navelo je ljude da misle da je u pitanju sekta.\nA tviter objava benda Džareda Leta "30 seconds to Mars" na kom je napisano "Ovo je kult" sa ilustrativnim fotografijama svakako ne pomaže situaciji.\nIako ne možemo sa sigurnošću da tvrdimo da Leto vodi sektu na ovom ostrvu, svakako su ova okupljanja malo bizarna.\nA ako želite ovo jedinstveno iskustvo, budite spremni da izdvojite ogroman novac- karte za ovaj aranžman se kreću od 1.500 dolara do neverovatnih 6.500 dolara, a sledeće okupljanje planirano je u avgustu ove godine.


Najam automobila u mjestu Bozeman - usporedite sve automobile dostupne za najam\nIznajmljivanje auta Bozeman\nNaši korisnici obožavaju mjesto Bozeman zbog živosti koju ima. Nikada vam neće trebati puno vremena za pronalazak festivala ili kulturnog događaja.\nMjesto Bozeman poznato je kao lokacija za miran odmor. Zgrabite svoj automobil, ostavite zaposlenost za sobom i pronađite najljepše kutke i tajne.\nSavjeti i iskustva za Bozeman\nJoš nema dostupnih iskustava za ovu destinaciju. No, naravno, naša služba za korisnike će rado odgovoriti na sva vaša pitanja o najmu vozila u Bozeman.


Prazan eksterijer obložen valovitim metalom skriva veliku terasu ove vikendice koja se nalazi pokraj prelepog jezera u Poljskoj.\nOva vikendica, ili bolje reći zanimljiv porodični letnjikovac, dizajniran je s namerom da stvori osećaj uronjenosti u prirodu, a da proitom ima minimalan uticaj na svoju ruralnu lokaciju. Sa eksterijerom koji se oslanja na obližnje poljoprivredne zgrade, ovaj dom u obliku slova “U” obuhvata drvenu terasu dugu 120 metara koja je osmišljena kao dodatna prostorija.\nDa, dobro ste čuli, ova ogromna terasa ujedno predstavlja i mesto za život, odmor i uživanje, a upravo je njena blago podignuta platforma imala za cilj da omogući članovima domaćinstva da komuniciraju sa prirodom, ne ometajući je.\nKlizna vrata stvaraju besprekornu vezu između terase i centralnog dnevnog, trpezarijskog i kuhinjskog dela, koji kroz dvostruko zastakljivanje gleda u pravcu jezera. Sa obe strane ovog životnog prostora nalaze se dva krila u kojima su smeštene spavaće sobe.\nOba ova krila imaju svoje zasebne izlaze na terasu, dok se iznad spavaćih soba nalaze međuspratni prostori koji pružaju dodatne prostore za spavanje. Iako ovo svakako daje izuzetan estetski doprinos kompletnom projektu, važno je naglasiti da bočna krila imaju i zaštitnu ulogu od vetra kao i pružanje potpune privatnosti stanarima dok su na odmoru.\nSpoljašnji rebrasti metal je u kontrastu sa oblogom od sibirskog ariša u oblastima gde gosti imaju najčešći kontakt kao što su ulazni prostori i deo oko dvorišta. Unutrašnjost, nameštaj i materijali su odabrani da odražavaju boje i teksture spoljašnjeg pejzaža, sa minimalnim završnim obradama koje zadržavaju fokus na velikim prozorima kuće.


Svečano otvorena 17. Beogradska internacionalna nedelje arhitekture – BINA - GRENEF\nSedamnaesto izdanje Beogradske internacionalne nedelje arhitekture – BINA svečano je otvoreno u četvrtak, 26. maja u Likovnoj galeriji Kulturnog centra Beograda. Na otvaranju su govorili Jelena Ivanović Vojvodić, jedna od organizatorki BINE, Ivan Rašković, predsednik Društva arhitekata Beograda, i Milan Đurić, predsednik Udruženja Arhitekata Srbije.\nJelena Ivanović Vojvodić je na otvaranju 17. Beogradske internacionalne nedelje arhitekture rekla: “BINA je multidisciplinarna manifestacija, osnovana sa idejom da prikaže kvalitetne primere izgrađenog okruženja iz zemlje, regiona i sveta, kako bi pokrenula diskusije na aktuelne teme vezane za graditeljsku praksu i podstakla na bolju informisanost javnosti o dostignućima u ovoj sferi. BINA program ove godine obuhvata 38 događaja, a izdvojene događaje imaćemo i u septembru i oktobru. U fokusu 17. BINE su nagrade i konkursi, kao i nagrada Evropske unije „Mis van der Roe“ 2022, zajedno sa retrospektivnim predstavljanjem selekcije Srbije od 2009. godine”.\nJelena Ivanović Vojvodić, osnivačica BINA, foto Vladimir Živojinović\nIvan Rašković, predsednik Društva arhitekata Beograda, naglasio je da je BINA ove godine postavila konkurse u svojevrsni fokus: “BINA ponovo aktuelizuje tu temu i daje joj na značaju. Imamo šansu da prepoznamo jedan fantastični, vitalni brend naše sredine – višedecenijsku tradiciju organizovanja i završetka konkursa. U poslednjih godinu i po dana organizovano je preko deset konkursa i zanimljivo je primetiti da su to sve velike državne institucije i investicije, kao što su fakulteti, elementi infrastrukture, paviljoni muzeja. Odgovorno tvrdim da se ovoliki broj konkursa za ovakvu vrstu državnih programa, u ovoj meri nigde na svetu ne organizuje”.\nIvan Rašković, predsednik Društva arhitekata Beograda, foto Vladimir Živojinović\nMilan Đurić, predsednik Udruženja Arhitekata Srbije, u svom govoru se nadovezao na prethodne pohvale arhitektonskim konkursima: “Mi smo jedina sredina koja uključuje regionalne arhitekte u ove projekte. Na našim konkursima kao članovi žirija su učestvovale arhitekte iz Slovenije, Bosne i Hercegovine i Hrvatske, i u tom smislu postigli smo visok nivo standarda. BINA je, kao i svake godine, neka vrsta lokalnog pregleda šta smo uradili u ovoj sezoni. Došli smo do jednog nivoa, ali on nije dovoljan i treba ići dalje”.\nMilan Đurić, predsednik Udruženja Arhitekata Srbije\nBINA je otvorena izložbom „Nagrade i konkursi 2021–2022”, koja će trajati do 12. juna 2022. Na ovoj izložbi u Likovnoj galeriji KCB predstavljena su pobednička rešenja odabrana na sedam recentnih arhitektonskih konkursa za grad Beograd, koje su organizovali Udruženje arhitekata Srbije (UAS) i Društvo arhitekata Beograda (DAB). Publika ima priliku da se upozna sa arhitektonsko-urbanističkim predlozima kojima je stručni žiri dodelio prve tri nagrade.\nNa programu BINE u petak, 27. maja u 18h je otvaranje izložbe projekata “Anketni, studentski i javni konkurs: Rekonstrukcija zgrade Generalštaba”, u Knez Mihailovoj 35, ispred zgrade SANU. Ovaj konkurs je raspisan sa idejom da podstakne na razmišljanje o budućnosti kompleksa u samom centru Beograda. Zgrada Generalštaba danas se smatra najznačajnijim projektantskim delom Nikole Dobrovića, ali i jednim od najboljih objekata izvedenih u 20. veku na ovim prostorima.\nOtvaranje 17.Bina Festivala u Likovnoj galeriji Kulturnog centra Beograd, izlozba arhitektonski konkursi (2021-2022). foto Vladimir Zivojinovic\nIstog dana od 19 časova na programu je razgovor povodom izložbe “Nagrade i konkursi (2021-2022)” u Galeriji Artget Kulturnog centra Beograda. Moderator je Ivan Rašković, a učesnici su Milan Đurić (Udruženje arhitektata Srbije) i Vladimir Lojanica (Arhitektonski fakultet).\nOvogodišnje, 17. izdanje Beogradske internacionalne nedelje arhitekture – BINA 2022 biće održano od 26. maja do 7. jula. U fokusu manifestacije biće predstavljanje aktuelnih konkursa za grad Beograd (2021/2022) i Nagrada Evropske unije za savremenu arhitekturu – „Mis van der Roe“ (2022) na reprezentativnim izložbama u Likovnoj galeriji Kulturnog centra Beograda. Interaktivnim pristupom, BINA će približiti javnosti aktuelna dešavanja na arhitektonskoj sceni, koja će uticati na fizionomiju i budućnost života i izgleda gradova kod nas i u svetu. Među ostalim aktivnostima su BINA programi izložbi, šetnji, radionica, film, diskusije, predavanja autora nagrađenih rešenja, i ostali zanimljivi događaji.\nPoseta Centru za upravljanje otpadom u Vinči u okviru Procesing ’22\nEnterijer9 sati ranije\nSve što ti je potrebno za projekat od opeke na jednom mestu\nU Wienerbergeru se svakodnevno bavimo istraživanjem i inovacijama kako bi …\nEfikasno rešenje za problem parkiranja\nGotovo u svim istraživanjima o kvalitetu života u velikim gradovima …\nOnline panel: Integrisanje otpornosti primenom ekološke i ekonomske procene dizajna zgrade\nČetvrtak 23. septembar 2021. / 11:40 – 12:50 h / …\nKako zadržati toplotu dok ne zamenite stolariju?\nŽelite da vam u kući bude toplije, ali pojačavanje grejanja …


Đurić: Kurti upao u zamku sopstvenog pomućenog rasuđivanja - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Đurić: Kurti upao u zamku sopstvenog pomućenog rasuđivanja\nAljbin Kurti je upao u zamku sopstvenog pomućenog rasuđivanja i ostao beznadežno zarobljen u odavno prevaziđenim ekspanzionističkim nacionalističkim projektima, kao i u košmaru 90-ih godina prošlog veka kojem je u velikoj meri i sam doprineo.\nUsled nesposobnosti da shvati vreme u kojem živi, agresivno je fokusiran na predsednika Aleksandra Vučića i Srbiju, zbog toga što nude rešenja od kojih čitav region i svi narodi u njemu mogu imati korist.\nReč je o suštinskoj nemogućnosti jednog dezorijentisanog i izgubljenog političara da razume tendencije savremene politike i moderno doba.\nKurti kao nepravdu shvata to što niko nema razumevanje za njegovo stanovište da jedino albanski narod uživa ekskluzivna prava na postojanje i ekspanziju na račun drugih.\nSvoje priče o reciprocitetu može da okači mačku o rep, a kada je reč o odšteti, tek ćemo doći do toga na koji način separatisti na Kosovu i Metohiji treba da građane Srbije obeštete zbog devastiranja svega što je naša država decenijama ulagala u južnu pokrajinu kako bi Kurtijeve sunarodnika izbavila iz bede i zaostalosti.\nKurti kao trenutno najuticajnija politička figura na Kosovu i Metohiji treba da se probudi iz bunila i da iskoristi poslednju šansu da svojim sunarodnicima ponudi život dostojan ljudi, a ne da čitav narod drži kao taoca svoje na propast osuđene velikoalbanske politike.


Šoškić: Nisam ja kriv za pad dinara i rast inflacije\nKomentarišući kritike mandatara za sastav nove vlade Ivice Dačića da je NBS odgovorna za visoke bankarske kamate, Šoškić je sinoć rekao da se radi "o jačoj političkoj retorici, ali da te kritike ne stoje", jer je razlog za visoke kamate visoka riziko premija Srbije, a na to utiče i visoki nivo korupcije u zemlji.\nUčestvujući u programu Radiotelevizije Srbije, Šoškić je rekao da ga do sada nisu kontaktirali lideri stranaka koji treba da formiraju novu vladu izuzev što su upućivali kritike preko medija, dodajući da je "i to njihovo legitimno pravo".\nŠoškić je rekao da očekuje od mandatara za sastav nove vlade Ivice Dačića poziv na ozbiljan razgovor o budućoj ekonomskoj politici zemlje.\nŠoškić se saglasio da su bankarske kamate u Srbiji visoke, naglašavajući da nisu banke krive za to već stanje u privredi koja sve manje radi i slabije izvozi, visoka riziko premija zemlje, zbog čega banke moraju skuplje da plaćaju kapital u inostranstvu, a onda moraju da ga skuplje naplaćuju kroz veće kamate na kredite u Srbiji.\nU odgovoru na kritiku lidera Ujedinjenih regiona Srbije Mlađana Dinkića da nije na vreme alarmirao da je javni dug visok i da će preći zacrtanu granicu od 45 odsto BDP-a, Šoškić je rekao da to jednostavno nije tačno i da je on na to više puta upozoravao i na konferencijama za novinare i kroz autorske tekstove u štampi, ali niko nije reagovao.\nJavni dug je 2008. godine bio oko 29 odsto BDP-a, a danas je preko 50 odsto BDP-a, što rečito govori da smo se prebrzo zadužili, podsetio je guverner NBS.\nOdgovarajajući na kritike Srpskog poslovnog kluba "Privrednik", Šoškić je ocenio da se radi o nerazumevanju uloge NBS, jer Zakon o NBS kaže da je njen osnovni zadatak očuvanje cenovne stabilnosti.\nTakvi potezi su u potpunoj suprotnosti sa mandatom NBS i narušio bi se ugled Srbije kod međunarodnih finansijskih insistucija, MMF-a, a to bi bilo u suprotnosti sa osnovnom namenom deviznih rezervi - one služe za očuvanje stabinosti kursa i za izmirivanje obaveza države prema kreditorima, objasnio je Šoškić.


Podnet zahtev za ekshumaciju tela Davida Dragičevića, ponovo će biti sahranjen u Austriji\n► Podnet zahtev za ekshumaciju tela Davida Dragičevića, ponovo će biti\nRoditelji Davida Dragičevića, Davor Dragičević i Suzana Radanović, predali su danas putem advokata zvanični zahtev za ekshumaciju tela ubijenog sina.\n"Danas smo zvanično predali zahtev u opštini Banjaluka za ekshumaciju našeg, krvnički ubijenog, sina Davida", objavila je Suzana Radanović na Fejsbuk stranici grupe "Pravda za Davida".\nDavid Dragičević, ubijen u martu 2018, trebalo bi da bude ponovo sahranjen u austrijskom gradiću Viner Nojštat, gde su roditelji već uzeli grobno mesto.\nOni tvrde da je zbog toga 26. marta prošle godine održana konferencija za novinare visokih funkcionera MUP RS koji su naveli da se David Dragičević u noći nestanka prvo potukao s grupom mladića, potom opljačkao kuču porodice Rađen, a onda "zadesno" završio u Crkveni.\nVisoki funkcioneri MUP RS tvrdili su da je u krvi mladića pronađen LSD, mada u Banjaluci ne postoji laboratorija za tu vrstu toksikoloških nalaza, a naknadno toksikološko veštačenje u Beogradu i u Austriji, pokazalo je da u krvi Davida Dragičevića nije bilo droga.\nOd 26. marta su se na Trgu Krajine u Banjaluci svako veče, do 30. decembra prošle godine, održavali skupovi "Pravda za Davida", na kojima je zahtevano otkrivanje ubica i nalogodavaca ubistva mladića.\nMUP RS je 31. decembra zabranio sva okupljanja grupe "Pravda za Davida" na Trgu Krajine, a od tada se građani okupljaju u crkvi Hrista Spasitelja u Banjaluci, gde pale sveće za ubijenog mladića.\nDavidov otac, Davor Dragičević, od 30. decembra, posle poslednjeg velikog skupa "Pravda za Davida" i protestne šetnje, nije se više pojavljivao u Banjaluci, a nedavno je objavio da se sklonio na slobodnu teritoriju, u jednu od zemalja EU.\nPolicija RS je protiv, poslanika PDP-a u parlamentu RS Draškom Stanivukovićem i članom grupe "Pravda za Davida" Željkom Dabićem, podnela krivičnu prijavu za pokušaj navodnog "državnog udara".\nOd 30. decembra prošle godine do danas policija je nastavila da privodi i saslušava članove grupe "Pravda za Davida", zabranjujući svako dalje okupljanje veće grupe na Trgu Krajine.\nMajka Davida Dragičevića optužila inspektora MUP RS za smrt njenog sina\nMinistarstvo unutrašnjih poslova RS (MUP RS) pozvalo je Okružno javno tužilaštvo Banjaluka da ispita tačnost navoda i izjasni se povodom teških optužbi Suzane Radanović u kojima je objavila...\nKod Prijedora sahranjeno 86 muslimana ubijenih tokom rata u BiH\nNekoliko hiljada ljudi danas je u Bosni i Hercegovini prisutvovalo sahrani 86 muslimana koje su srpske snage ubile tokom rata u toj zemlji.\nU Rusiji sahranjeni mornari stradali u požaru u podmornici\nU Sankt Peterburgu je danas sahranjeno 14 mornara koji poginulih pod još nerazjašnjenim okolnostima u požaru u nuklearnoj podmornici u Barencovom moru.\nOstaci žrtava nacizma koje su bile korišćene za medicinske eksperimente biće danas sahranjeni u Berlinu, više od 70 godina posle kraja diktature te ideologije.


PANDUREVIĆEVA ODBRANA TRAŽI OSLOBAĐAJUĆU PRESUDU | Institute for War and Peace Reporting\nPANDUREVIĆEVA ODBRANA TRAŽI OSLOBAĐAJUĆU PRESUDU\nAdvokat bivšeg komandanta vojske bosanskih Srba tvrdi da tužioci nisu uspeli da dokažu navode protiv njegovog klijenta.\nTim odbrane Vinka Pandurevića – bivšeg komandanta vojske bosanskih Srba (Vojska Republike Srpske, VRS) – zatražio je ove sedmice da on bude oslobođen svih optužbi za genocid i druge zločine počinjene u Srebrenici.\n„Tužilaštvo nije uspelo da dokaže Pandurevićevu odgovornost za zločine koji su u Srebrenici i Žepi počinjeni tokom jula 1995.“, izjavili su predstavnici odbrane u sudnici Haškog tribunala.\nKao neko ko je u vreme na koje se odnosi optužnica bio komandant Zvorničke bigade Drinskog korpusa VRS-a, Pandurević je poslednji okrivljeni koji je u zajedničkom sudskom postupku izneo završnu reč.\nOn se – zajedno sa Vujadinom Popovićem, Ljubomirom Borovčaninom, Ljubišom Bearom i Dragom Nikolićem – tereti za genocid, zločine protiv čovečnosti i ratne zločine, dok se dvojica preostalih saoptuženika – Radivoje Miletić i Milan Gvero – terete za ratne zločine i zločine protiv čovečnosti.\nNa suđenju koje je počelo 14. jula 2006. svi okrivljeni su se izjasnili kao nevini po svim tačkama optužnice.\nU njoj se kaže da su okrivljeni – zajedno sa vojnim komandantom bosanskih Srba, generalom Ratkom Mladićem – sudelovali u dva zasebna, ali povezana zajednička zločinačka plana: da se muslimansko stanovništvo protera iz enklava Srebrenica i Žepa, te „da se pobiju svi vojno sposobni muškarci zarobljeni u srebreničkoj enklavi“.\nTužioci su prošle sedmice zatražili da svim optuženicima, u slučaju osuđujućih presuda, budu izrečene maksimalne zatvorske kazne.\nMeđutim, Pandurevićev advokat Peter Hejns (Peter Hayens) je ove sedmice rekao kako tužioci nisu dovoljno precizno vodili postupak protiv njegovog klijenta.\nOdbrana tvrdi da tužilaštvo nije moglo da ponudi dokaze kojima bi potkrepilo navode iz optužnice po kojima je 15. jula 1995. Pandurević bio podrobno obavešten o transportu i pogubljenju zarobljenika u Orahovcu (područje Zvornika), koji je bio u zoni odgovornosti njegove jedinice.\nU optužnici je navedeno da je nadomak škole u Orahovcu bilo pogubljeno oko 1,000 muslimanskih zarobljenika.\n„Pandurević u operacijama VRS-a koje su trajale od 4. do 15. jula nije imao efektivnu kontrolu nad Zvorničkom brigadom – što je činjenično, a ne propisano stanje, premda u tvrdnjama tužilaštva ne možete naići ni na jedan argument koji se na to odnosi“, rekao je Hejns.\nBranilac je potom rekao kako je pogotovo važno ukazati na karakter i vaspitanje okrivljenog.\n„Pandurević je odrastao u multinacionalnoj sredini. Učili su ga da veruje u principe bratstva i jedinstva. A u tradiciji njegove porodice bilo je da ukazuje poštovanje i praktično pomaže svojim muslimanskim susedima“, rekao je on.\n„Njegov odgoj i ponašanje su od naročite važnosti za ovaj slučaj, pošto je njegov karakter poslužio kao osnova za mnoge odluke koje je donosio tokom rata“, dodao je on.\nOdbrana je potom rekla da je Pandurevića upravo njegov karakter doveo do toga da tokom rata u izvesnom broju situacija interveniše kako bi sprečio krvoproliće.\n„Mnogi životi su spaseni zahvaljujući naređenjima ili intervencijama Vinka Pandurevića“, kazao je advokat.\nHejns se pozvao na jedan incident koji se, kako je rekao, u aprilu 1992. dogodio u Višegradu (istočna Bosna).\n„Pandurević je nekoliko hiljada civila zaštitio od paravojnih formacija, koje su došle iz Srbije. On ih je razoružao i naredio im da se vrate u Srbiju“, rekao je Hejns. Advokat je dodao da je ta verzija događaja potkrepljena „jednim relevantnim iskazom“, svedoka Midhata Guse.\nPotom je ukazao na drugi incident, koji se odigrao 16. jula 1995., kada se – po njegovim rečima – Pandurević oglušio o Mladićeva naređenja, što je rezultiralo time da je jednoj grupi Bošnjaka bilo odobreno da pobegne nakon zauzimanja Srebrenice.\n„Pandrurević se, kao komandant Zvorničke brigade, suprotstavio generalu Mladiću tako što je samovoljno propustio kolonu muslimanskih vojnika i civila koji su pokušavali da se kroz šume probiju do Tuzle, nakon pada Srebrenice“, kazao je on.\nPrema navodima tužilaštva, međutim, Pandurevićeva odluka o otvaranju koridora bila je posledica procene da sama kolona, koju su činili civili i naoružani vojnici Armije Bosne i Hercegovine (ABiH), predstavlja pretnju po Zvorničku brigadu.\nOdbrana pak tvrdi da su incidenti koje je pomenula dokaz „odsustva predrasuda i dobre naravi“ optuženika.\n„Pandurević je bio motivisan željom da spase živote, i veće bi to trebalo da uzme u obzir, pošto dela govore više od reči“, rekao je advokat.\n„To dokazuje da, suprotno navodima tužilaštva, on nije imao genocidnu nameru.“\nNakon završne reči odbrane i opovrgavanja od strane tužilaštva privedeno je kraju najveće suđenje u Tribunalu, pošto su se sudije povukle kako bi donele presudu.\nPredsedavajući sudija Karmel Agijus (Carmel Agius) izjavio je kako je ovaj proces bio „dugo, teško i ponekad veoma kompleksno pravno preispitivanje“, dodajući kako se nada da će sudije uspeti da donesu presudu „za nekoliko meseci“.


VW Golf R 400 će imati 420 KS i biće skuplji od Audija RS3 | Auto magazin\nPočetna strana » Svet » VW Golf R 400 će imati 420 KS i biće skuplji od Audija RS3\nVW Golf R 400 će imati 420 KS i biće skuplji od Audija RS3\nFrancuski mediji su došli do vrlo zanimljivih podataka u vezi golfa “R400” koji bi uskoro trebalo da se nađe u serijskoj proizvodnji.\nFolksvagen je već potvrdio da će se “golf R400 koncept” definitvno naći na porizvodnoj liniji i da će biti zasnovan na redizajniranom “golfu 7” koji će se pojaviti tokom 2017. godine.\nBroj primeraka bi trebalo da bude vrlo ograničen a u skladu sa tim će biti specifična i cena – koštaće više od “audija RS3” koji u Nemačkoj može da se nabavi već od 52.700 evra.\nNavodi se i da bi serijska varijanta najbržeg “golfa” svih vremena mogla da ponese oznaku “R420”, s obzirom da bi snaga koncepta od 294 kW (400 KS) mogla da bude povećana na više nego moćnih 309 kW (420 KS).\nS obzirom na sve ove informacije, još uvek nije izbesno da li će “golf R420” pod haubom imati četvorocilindrični “TFSI” motor zapremine 2,0 litre ili će to biti veći 2,5 litarski petocilindrični motor iz “audija RS3”.\nKoje god da bude finalno rešenje, snaga će se prenositi na sva četiri točka preko “4MOTION” sistema. Još uvek nije poznato ni koji će se menjač ugrađivati, s obzirom da je Folksvagen nedavno izneo informaciju da postojeći šestostepeni DSG menjač nije u stanju da se izbori sa velikim obrtnim momentom od 450 Nm.\nUkoliko se informacije o povećanju snage obistine, “golf R420” bi trebalo da bude brži od koncepta “R400”, kome je inače iz stanja mirovanja do “stotke” potrebno 3,9 sekundi, dok je maksimalna brzina elektronski ograničena na 280 km/h.\nAudiaudi rs3audi srbijafolksvagen srbijagolf r400golf R420volkswagenvolkswagen srbijavwvw golf R400vw golf r420vw srbija\nPogledajte ostale tekstove iz kategorije: Svet\nLada Niva Travel dobila neobično rešena unapređenja  0\nStudija pokazala da se mnoge nove tehnologije uopšte ne koriste  0\nU Belgiji počinje proizvodnja Volvo C40 Recharge  0\nMazda CX-60 i Mazda CX-80 u prodaji sledeće godine!  0\nPočeo rad na osmom projektu Škoda studentskog automobila  0


Ekonomija - datum: 2017-03-22 REGULATORNA AGENCIJA Raspisan konkurs za člana Odbora RAE\nRegulatorna agencija za energetiku pozvala je zainteresovane da se prijave na konkurs za člana odbora te institucije.\nKandidat za člana Odbora RAE treba da bude crnogorski državljanin, sa prebivalištem u Crnoj Gori, da ima visoku stručnu spremu iz oblasti tehničkih nauka, prava ili ekonomije, kao i najmanje sedam godina radnog iskustva u struci.\nZa člana Odbora RAE ne može biti izabrana osoba koja ima lični interes, interes preko bračnog druga ili neposredni porodični u preduzeću kojem regulator daje licencu za obavljanje energetske djelatnosti ili kompaniji koja se bavi trgovinom električne energije, kako je navedeno u uslovima konkursa.\nKandidat, kako je objašnjeno, pored dokaza o ispunjavanju uslova treba da dostavi svoje viđenje stanja i razvoja regulatornog procesa u energetskom sektoru Crne Gore.\nKonkurs je otvoren 30 dana.\nČlan odbora, koji se bira na period od pet godina, ne može istovremeno biti poslanik, odbornik, odnosno osoba koja je izabrana, postavljena ili imenovana u Vladi. Član Odbora Agencije, kao i članovi njegove uže porodice ne mogu biti članovi organa upravljanja i imati materijalni, finansijski ili drugi interes u energetskom preduzeću.J.V.


Neprijavljeni radnici zatečeni u više od 400 firmi\nIzvor: RTS, 29.Sep.2018, 10:43 (ažurirano 02.Apr.2020.)\nNa spisku Ministarstva za rad trenutno se nalazi 464 neregistrovanih firmi i poslodavaca kod kojih su zatečeni radnici "na crno", objavilo je resorno ministarstvo.\nU pitanju je objedinjeni spisak koji se odnosi se na period od 3. do 25. septembra, a podaci se redovno ažuriraju svakog petka sa informacijama koje šalje Inspektorat za rad sa terena iz cele Srbije.\nMinistar za rad, zapošljavanje, >> Pročitaj celu vest na sajtu RTS << boračka i socijalna pitanja Zoran Đorđević izjavio je ranije da će sve firme koje zapošljavaju radnike na crno biti istaknute na sajtu Ministarstva za rad.\nProšle godine najviše radnika bez papira zatečeno je u delatnostima građevinarstva, usluga, smeštaja i ishrane, trgovine, tekstila...\nRadnici “na crno” zatečeni u 464 firme u Srbiji\nIzvor: Capital.ba, 29.Sep.2018\nBEOGRAD – Na spisku Ministarstva za rad Srbije trenutno se nalazi 464 neregistrovanih firmi i poslodavaca kod kojih su zatečeni radnici “na crno”, saopštilo je to Ministarstvo. Riječ je o objedinjenom spisku sa informacijama koje šalje Inspektorat za rad sa terena iz cijele Srbije koji se odnosi...


RS: Dvije prosječne plate ne mogu pokriti potrošačku korpu! - Impuls\nRS: Dvije prosječne plate ne mogu pokriti potrošačku korpu!\nObjavljeno: Četvrtak, 22 Mart 2018 09:59\nKoliko je stanje loše potvrđuje podatak da ni dvije prosječne plate ne mogu pokriti potrošačku korpu. Kada se uzme u obzir i činjenica da oko 65 posto radnika radi za platu manju od prosječne, jasne su razmjere pada životnog standarda u ovom entitetu\nRepublika Srpska je probila zakonski maksimum o zaduživanju, koji iznosi 60 posto od BDP-a, jer njen ukupni dug iznosi 5,8 milijardi konvertibilnih maraka, što je oko 63 posto BDP-a, koji je 9,2 milijarde KM.\nOve podatke saopštila je opozicija u RS, koja ističe da je struktura duga jako nepovoljna, odnosno da su kratki rokovi otplate, dok se novac dobijen zaduženjima uglavnom troši za budžetsku potrošnju.\nVlast, pak, umanjuje ukupan dug RS, plasirajući informacije sa zakašnjenjem i do godinu dana. Tako poslednji zvanični podatak o zaduženosti RS, koji je saopštilo Ministarstvo finansija RS, datira iz jula prošle godine. Prema toj informaciji, ukupan dug RS na kraju prvog polugodišta 2017. iznosio je pet milijardi i 345,3 miliona KM, što je 53 posto BDP-a. Kašnjenjem ažuriranja podataka vlast u RS svjesno prikriva činjenicu da je ovaj entitet premašio zakonski maksimun o kreditnoj zaduženosti.\nOpozicione stranke podnijele su u Narodnoj skupštii RS Interpelaciju o preispitivanju ekonomske politike Vlade RS, u kojoj su ukazale na katastrofalno finansijsko stanje ovog entiteta, prezaduženost, manjak investicija i loš životni stadard.\nIako aktuelna vlast u RS, predvođena SNSD-om, o RS uvijek govori kao o „boljem dijelu BiH“, činjenice govore drugačije.\nUkupna zaduženost Federacije BiH je, prema zvaničnim podacima Ministarstva finansija i trezora BiH, prije dvije godine bila niža za 23 procenta u odnosu na RS.\nDa u RS ne cvjetaju ruže jasno je kada se pogleda životni standard građana. Jedan od indikatora lošeg materijalnog položaja ljudi u RS je prosječna sindikalna potrošačka korpa. Prema podacima opozicije, pokrivenost sindikalne potrošačke korpe prosječnom platom, koju objavljuje Republički zavod za statistiku, je sa 57,9 posto u 2007. godini opala na 43,9 posto u aprilu 2017. godine, što predstavlja pad životnog standarda od 24 posto.\nProsječna plata je u ovom periodu rasla je za samo 237 KM, dok je cijena sindikalne potrošačke korpe rasla za 858 KM, što je više nego jasan dokaz pada životnog standarda građana RS.\nKoliko je stanje loše potvrđuje podatak da ni dvije prosječne plate ne mogu pokriti potrošačku korpu. Kada se uzme u obzir i činjenica da oko 65 posto radnika radi za platu manju od prosječne, jasne su razmjere pada životnog standarda u ovom entitetu.\nProsječna neto plata u Republici Srpskoj u aprilu 2017. godine iznosila je 821 KM i u odnosu na prosječnu neto platu isplaćenu u martu 2017. godine bila je niža za 7 KM. Prosječna neto plata isplaćena u Federaciji BiH u martu prošle godine bila je 867 KM, što ruši mitove o RS kao „boljem dijlu BiH“.\nOpozicione stranke postavile su pitanje – zašto je rast prosječnih neto plata u RS u poslednjih sedam godina mizeran?\nOpozicija ne spori da su prosječne plate u RS od 2007-2017. godine porasle za 40,34 posto, odnosno 585 KM iz 2007. godine na 821 KM u 2017. godini. Plate jesu rasle, ali su znatno brže rasli troškovi života. Od 2007. godine do 2017. godine, vrijednost sindikalne korpe je porasla za 87 posto, sa 1008 na 1886 KM, dok je prosječna plata u istom periodu porasla za 40 procenata!\nU Interpelaciji opozicije još se navodi da je vlast u RS samo u prve dvije godine svog mandata (2007. i 2008. godine) zahvaljujući prodaji Telekoma Srpske i privatizacije naftne industrije, uspjela da “naduva” prosječnu platu, prije svega u javnom sektoru i budžetskim korisnicima. Poslije toga, dugih devet godina, rast prosječnih plata je zanemariv i u prosjeku iznosi 0,93 posto. S druge strane, troškovi života su rasli daleko brže.\nKada je riječ o mandatu premijerke Željke Cvijanović, neto plate u aprilu prošle godine su bile niže nego kada je njena vlada dobila mandat, u decembru 2014. godine, dok su troškovi života konstantno rasli.\nOpozicione stranke tvrde da je u njenom mandatu životni standard drastično opao – sa 46 posto pokrivenosti sindikalne korpe prosječnom platom, na 44 procenata.\nU dokumentu se upozorava i na pitanje masovnog izbjegavanja uplaćivanja poreza i doprinosa, odnosno bruto plate. Ovoj pojavi naročito je sklon javni sektor, kojim direktno ili indirektno rukovodi Vlada RS.\nPROPAST TRI BANKE\nU dokumentu se posebno ističe pogubnost propasti tri banke u RS, za šta je, prema ocjeni opozicije, glavni krivac vast u RS.\nU vrlo kratkom vremenskom periodu propale su tri banke - Balkan Investment banka, Bobar banka i Banka Srpske (Žurnal je o svemu ovome detaljno izvještavao).\nSa likvidacijom ove tri banke nestale su i stotine miliona maraka vladinih i javnih institucija deponovanih u tim bankama.\nUkupan iznos depozita javnih i vladinih institucija zarobljenih u propalim bankama prelazi cifru od 150 miliona KM.\nVlada RS, u međuvremenu, ništa nije učinila da ukaže Agenciji za bankarstvo RS na potrebu pravovremenog djelovanja i sprečavanja propasti novca RS. Vlada uzaludno traži alibi za propast banaka u nedjelovanju Agencije za bankarstvo RS, mada je, nema sumnje, bila upoznata sa stanjem u sektoru, te je mogla da upozori na katastrofalno stanje u bankama. Odgovornost Vlade RS nalazi se i u činjenici da ona predlaže Narodnoj Skupštini direktora i zamjenika direktora ABRS, Upravni odbor ABRS, tako da oni koji su donosili odluke u ime ABRS su imali potpuno povjerenje Vlade RS. Ako ništa drugo, zar Vladu RS nije interesovalo u kakvim bankama drži sredstva svojih institucija, navodi se o dokumentu opozicije.\nPROSJEČNA STOPA RASTA\nU interpelaciji se navodi i da RS ostvaruje niske stope privrednog rasta, što, opet, onemogućava porast životnog standarda građana.\nProsječna stopa rasta od 2008. godine do 2015. godine je 0,31 posto. Riječju, ekonomski rast uopšte ne postoji. Uz ogromna zaduženja i olako potrošena sedstva od prodaje Telekoma i naftne industrije, Vlada RS već skoro deset godina ne zna šta znači imati rast BDP-a od 5, 6 ili sedam posto, što je, kako tvrdi opozicija, u mandatima vlada prije SNSD-a bila redovna praksa.\nRADNICI I PENZIONERI\nPoseban i ogroman problem je i to što je danas u Republici Srpskoj manji broj radnika od broja penzionera. U 2015. godini ovaj odnos iznosio je 0,97, što znači da na jednog penzionera postoji manje od jednog prijavljenog radnika.\nCrnilo ekonomskog i socijalnog stanja u RS pojačava i činjenica da ukupna dugovanja svih javnih zdravstvenih ustanova RS iznose 513 miliona KM (preko pola milijarde KM), od čega se na dug za poreze i doprinose odnosi 216,6 miliona KM i kreditna zaduženja 296,5 miliona KM.\nPrema zvaničnim podacima iz Fonda zdravstvenog osiguranja, ukupne dužničke obaveze ovog Fonda su na kraju 2016. godine iznosile više od 453 miliona KM.\nPrema evidenciji Fonda PIO, dugovanja zdravstvenih ustanova, samo za penzijsko-invalidsko osiguranje u posljednjih nekoliko godina imaju trend rasta i u martu 2017. godine iznose 113 miliona KM. Poređenja radi, dugovanje zdravstvenih ustanova u 2011. godini iznosilo je tek 12,4 miliona KM.\nUkupna dugovanja svih poreskih obveznika po osnovu doprinosa za zdravstveno osiguranje do kraja 2016. godine iznosila su 280 miliona KM, od čega na zdravstvene ustanove, Vladu i ostale budžetske korisnike otpada čak 104 miliona KM.\nPrema podacima Fonda zdravstvenog osiguranja, za čak 37.300 radnika ni za jedan mjesec u 2015. godini nisu uplaćeni doprinosi za zdravstveno osiguranje.\nPrema najnovijim evidencijama Fonda PIO, ukupna dugovanja svih poreskih obveznika po osnovu doprinosa za penzijsko i invalidsko osiguranje iznose 473 miliona KM ili skoro pola milijarde KM. Najveći dužnici po ovom osnovu su institucije, čiji je osnivač ili vlasnik Vlada RS (javne ustanove i javna preduzeća).\nPo sistemu domino efekta, ako se ne uplaćuju doprinosi, nema ni dovoljno sredstava za isplatu penzija. Zato se godišnji deficit Fonda PIO konstantno povećava i on je u 2017. godini iznosio 230 miliona KM.\nStanje u zdravstvu je katastrofalno, penzije u RS su najniže u regionu, a ni sa investicijama nije bolja situacija. Prosječan godišnji priliv stranih direktnih investicija u periodu od 2008 do 2014. godine iznosi je samo 283 miliona KM. Dok vlast tvrdi kako je privredni ambijent u RS mnogo privlačniji nego u Federaciji BiH, čak i u Italiji, notorno je da sve više kompanija iz Srbije svoja sjedišta i predstavništva u Bosni i Hercegovini registruje, ne u RS, nego u Federaciji BiH.\nEvidentno je da su takve odluke kompanija i njihovih vlasnika iz Srbije motivisane, ne antipatriotskim ili drugim motivima, nego isključivo ekonomskim. Iz prostog razloga što je Vlada u RS povećala fiskalne i parafiskalne namete. Vlada RS je priznala da je 19 kompanija iz Srbije potpisalo ugovore o zastupništvu i distribuciji sa kompanijama iz Federacije BiH.\nDa paradoks bude veći, više od 70 posto, a u nekim slučajevima čak i 80 posto prometa i krajnje potrošnje tih proizvoda, jeste u Republici Srpskoj.\nProsječna plata u RS ne može da pokrije ni polovinu mjesečnih troškova\nU RS prosječna plata dovoljna samo za polovinu potrošačke korpe\nNeuspješno sankcioniranje rada na crno\nSve što treba da znam naučio sam još u vrtiću (Robert Fulgam)\nTranssibirska željeznica, Moskva – Irkutsk, Ulan Bator – Peking


Predsednik Izraela bira kome će poveriti formiranje nove vlade\n► Predsednik Izraela bira kome će poveriti formiranje nove vlade\nPredsednik Izraela Ruven Rivlin započeo je danas konsultacije s predstvnicima novih parlametarnih partija pre nego što izabere kome će poveriti zadatak da oformi narednu vladu.\nTi razgovori bi trebalo da budu formalnost imajući u vudu prošlonedeljne parlamentarne izbore.\nVladajući konzervativni Likud i tradicionalni partneri te stranke, nacionalisti i ultraortodoksne verske partije, imaju većinu od 65 prema 55 poslanika i očekuje se da vođi Likuda, dosadašnjem premijeru Benjaminu Netanjahuu, bude poveren zadatak da formira vladajuću koaliciju.\nRivlin je niz sastanaka danas započeo sa zvaničnicima Likuda.\nOn će se potom sastati sa članovima deset drugih izabranih frakcija, od najvećih do najmanjih, da čuje njihove preporuke, pre nego što zvanično izabere kandidata za koga veruje da ima najbolje šanse da obrazuje parlamentarnu većinu.\nPredsednik Rvlin ima uglavnom ceremonijalnu ulogu u političkom životu zemlje, a ova se smatra jednom od važnijih. On će zatražiti od mandatara da osnuje vladu u roku od 42 dana.


LG DELUXE (R32) - Dual Inverter klima-uređaj sa visokim performansama i Plasmaster ionizatorom za zdravije okruženje! | LG Srbija\nDELUXE (R32) - Dual Inverter klima-uređaj sa visokim performansama i Plasmaster ionizatorom za zdravije okruženje!\nKompresor sa širokom frekvencijom rotacije štedi više energije i ima opseg hlađenja veće brzine\nPotvrda koju obezbeđuje TUV Rheinland za 10 godina životnog veka proizvoda\n*TUV Rheinland, potvrda brzog hlađenja i stope uštede energije\nBrzo hlađenje i ušteda energije\nKompresor sa inverterom neprekidno podešava brzinu kompresora da bi se održali željeni nivoi temperature. Pored toga, Dual Inverter Compressor™ uz opseg frekvencije za rad uz uštedu energije štedi više energije u odnosu na standardni kompresor. Zahvaljujući Dual Inverter kompresoru, vazduh se izbacuje dalje i brže.\n*TUV Rheinland, potvrda brzog hlađenja i stope uštede energije (aS-b246KcBd, BS-x186Kyb3)\n*Ova scena je namenjena samo za opis funkcija; slika proizvoda se može razlikovati.\nFILTER SA VIŠESTRUKOM ZAŠTITOM SA 3M\nNapredne tehnologije 3M i LG uklanjaju štetne mikro čestice uključujući viruse, vakterije i alergene da bi se obezbedila bezbednija, zdravija sredina.\nFunkcija Prijatan vazduh praktično podešava klapne na prethodno podešeni položaj gde se odbija dovodni vazduh čime se sprečava direktno izduvavanje u osobe u prostoriji.\nFilter dvostruke zaštite\nRežim Udoban san obezbeđuje maksimalnu udobnost sredine za spavanje automatskim podešavanjem 3 različite funkcije (Indirektan protok vazduha/Period isključenja od 7h/Logika laganog vetra i vremena za spavanje) jednostavnim klikom na dugme.


Do ponovnog viđenja – zatvoren ovogodišnji Teatar fest | Banjaluka.net\nDo ponovnog viđenja – zatvoren ovogodišnji Teatar fest\nSvečanom dodjelom nagrada, te sjajnim koncertom Konstantina Kostjukova i zvijezda beogradskog baleta, zatvoren je ovogodišnji Teatar fest, 19. po redu, čiji je domaćin Narodno pozorište RS u Banjaluci.\nKompanija m:tel je decenijama unazad prijatelj i generalni sponzor Teatar festa Petar Kočić, odnosno Narodnog pozorišta RS, a ta tradicija nastavljena i ove godine, na zadovoljstvo kompanije, ovog pozorišta, kao i mnogobrojne publike koja ima mogućnost da uživa u pozorišnoj umjetnosti u ovom teatru.\nU šest večeri, koliko je trajao takmičarski dio ovog festa, banjalučkoj publici su se predstavila pozorišta iz Srbije i Hrvatske, a najboljom je proglašena predstava „Duh koji hoda“, Srpskog narodnog pozorišta iz Novog Sada i Centra za razvoj vizuelne kulture. Ova predstava je dobila i nagrade za najbolju režiju, dramski tekst i scenografiju. Milica Stojaković, u ime kompanije m:tel, uručila je nagradu za najbolji dramski tekst, koji je pripao Dejanu Dukovskom.\nNajboljom glumicom festivala proglašena je Nada Šargin, za ulogu u predstavi „Bela kafa“, Narodnog pozorišta iz Beograda, a i nagrada za najbolju mušku ulogu, pripala je glumcu ovog pozorišta Branku Vidakoviću. Nagrada za najbolju kostimografiju pripala je Marini Vukasović-Medenica, za maštovite kostime u navedenoj predstavi Narodnog pozorišta iz Beograda.\nDomaća predstava „Podvala“, Narodnog pozorišta RS, koja je otvorila ovaj Teatar fest, jasan je znak da će i sljedeća pozorišna sezona u ovom teatru biti odlična.\nPrijateljstvo Narodnog pozorišta RS i kompanije m:tel krasiće i sljedeću pozorišnu sezonu, a publici i svim zaljubljenicima u teatar, omogućiće još jednu godinu bogatog kulturnog druženja u teatru.


Čovekove mogućnosti u konkretnoj organizaciji - Seminarski Diplomski Radovi\nDatum i vreme: 12-08-2020, 04:22 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Društvene nauke / upravljanje ljudskim resursima / Čovekove mogućnosti u konkretnoj organizaciji\nČovekove mogućnosti u konkretnoj organizaciji\nSavremeni izazovi upravljanja ljudskim resursima proizlaze iz okolnosti i kompleksnosti poslovanja savremenih organizacija. Današnje organizacije se bitno razlikuju od organizacija s početka prošlog veka. Ključni generatori promena su promenjeno okruženje i uslovi poslovanja, tehnološka revolucija, promenjeni ekonomski odnosi, promena vrednosti i potreba potrošača...U tom procesu menjaju se načini i sredstva rada, kao i sam čovek - ključni element proizvodnih snaga društva. U tom svetu nauka i znanje od duhovnog bogatstva pretvara se u stvarno jedinstvo materijalnog i duhovnog bogatstva, individualnog i društvenog istovremeno . Sve to dovodi do radiklnih unutrašnjih promena u načinu organizovanja i poslovanja savremenih organizacija, praćenih novim odnosom prema čoveku kao najznačajnijem poslovnom resursu i novim izazovima upravljanja ljudima i ljudskim resursima u konkretnoj organizaciji.\nZNANJE KAO TEMELJ MOGUĆNOSTI U ORGANIZACIJI\nZnanje, kao ključni resurs u savremenom poslovanju i generator razvoja, predstavlja čovekov ekskluzivni proizvod i neodvojivo je od čoveka kao specifičnog živog bića. Dok je fizički rad bio vidljiv i merljiv (poznate studije merenja vremena i pokreta iz prvog perioda razvoja organizacione teorije), znanje je fluidan proizvod čovekovog uma, često nevidljivo, sakriveno i merljivo tek kada stvori novu vrednost. Znanje se ne može proizvoditi prisilom i kontrolom, nego podsticajima i ljudskim razvojnim i duhovnim izazovima za koje organizacija treba da stvori ambijent. Prvi preduslov za to je povezivanje organizacionih i individualnih ciljeva, odnosno instrumentalnost rada u zadovoljvanju ljudskih potreba.\nZnanje je, međutim, proizvod najviših ljudskih potreba u koje spadaju potreba za samoaktualizacijom ili razvojem. Bez obzira što nije dokazana hijerarhijska struktura ljudskih potreba, nesporno je da na intenzitet razvojnih potreba utiče stepen zadovoljenja egzistencijalnih i sigurnosnih. Da bi oslobodile energiju za proizvodnju znanja organizacije i društva treba smanje intenzitet delovanja osnovnih ljudskih potreba. Pored toga, razvojne potrebe su karakteristične po tome što se njihov intenzitet ne gasi, nego pojačava povećanjem stepena zadovoljenja. U tome se nalazi osnovna opasnost za siromašna društva, koja zbog nemogućnosti zadovoljavanja osnovnih ljudskih potreba i oslobađanja dejstva razvojnih potreba ulaze u svojevrsnu spiralu siromaštva...\n1\tZNANJE KAO TEMELJ MOGUĆNOSTI U ORGANIZACIJI\t3\n1.1\tKvalitet\t4\n2\tKONKURENCIJA\t5\n3\tGLOBALIZACIJA\t6\n3.1\tOrganizacione promene\t6\n3.2\tPromena vrednosti\t7\n4\tTRANZICIJA\t7\nSistem razvoja kadrova u konkretnoj organizaciji Delta Holding Dzemala 0 1,856 30-08-2010 11:34 PM


Tehnološki višak, otpremnina i ostala prava radnika - Advokatska kancelarija Ćehović Beograd, Novi Beograd\nTehnološki višak, otpremnina i ostala prava radnika\nPrema važećem zakonu o radu koji reguliše ove oblasti, svakako jedan od razloga za otkaz ugovora o radu na neodređeno vreme, jeste utvrdjivanje TEHNOLOŠKOG VIŠKA-VIŠKA ZAPOSLENIH kod poslodavca, usled smanjenja obima posla ili prestanka potrebe za radnim angažovanjem određenog zaposlenog na određenom radnom mestu.\nU ovom tekstu, obradićemo u potpunosti temu tehnološkog viška, otkaza zaposlenih ( zakonitog i nezakonitog ) na osnovu tehnološkog viška kod poslodavca, pitanje otpremnine i pitanja ostalih prava zaposlenih, ali i prava i obaveza poslodavaca, ukoliko dodje do ovog momenta, s obzirom da su i prava i interesi i na jednoj i na drugoj strani, tj.na strani poslodavca, ali i na strani zaposlenih.\nUkolik poslodavac utvrdi da je prestala potreba za radom određenog broja zaposlenih na nedoređeno vreme u okvirnom roku od 30 dana i to zbog određenih razloha koji mogu biti tehnološki, organizacioni ili ekonomski, dužan je da donese PROGRAM ZA REŠAVANJE VIŠKA ZAPOSLENIH i to samo za najmanje:\n10 zaposlenih kod poslodavca koji ima u radnom odnosu više od 20, a najmanje 100 na neodređeno vreme\n10 % zaposlenih kod poslodaca koji ima u radnom odnosu najmanje 100, a najviše 300 na neodređeno vreme\n30 zaposlenih kod poslodavca koji ima u radnom odnosu najmanje 300 na nedorđeno vreme\nVAŽNO JE ZNATI da je navedeni program dužan da donese i poslodavac koji utvrdi da će u periodu od 90 dana prestati potreba za radom najmanje 20 zaposlenih, bez obzira koliki je ukupan broj zaposlenih kod tog poslodavca.\nNavedeni program, dužan je da donese svaki poslodavac koji ispunjava gore navedene kriterijume i uslove, ukoliko dodje do prestanka potrebe za radom određenog broja zaposlenih kod bilo kog poslodavca. Prema tome, niti jedan poslodavac nije izuzet od obaveze donošenja navedenog programa, ukoliko dodje do viška zaposlenih na neodređeno vreme, niti ima pravo da to proizvoljno ili paušalno odluči, bez zakonskih posledica po poslodavca. Ukoliko dodje do paušalne ocene i odlučivanja da je neki od zaposleni višak, onda isti taj zaposleni ima pravo da pokrene sudski psotupak, radi poništaja tog rešenja kao nezakonitog i samim tim povratka zaposlenog na njegovo radno mesto.\nSadržina programa za rešavanje viška zaposlenih\nRazloge prestanka potrebe za radom zaposlenih\nUkupan broj zaposlenih kod poslodavca\nBroj, kvalifikacionu strukturu, godine starosti i staža osiguranja zaposlenih koji su višak i koje poslove obavljaju kod poslodavca\nKriterijume za utvrdjivanje viška zaposlenih\nMera za zapošljavanje: Premeštaj na druge poslove, rad kod drugog poslodavca, prekvalifikacija ili dokvalifikacija, nepuno radno vreme, ali ne kraće od polovine punog radnog vremena i druge mere\nSredstva za rešavanje socijalno-ekonomskog pitanja zaposlenih ( pitanja OTPREMNINE zaposlenih )\nI rok u kome će zaposlenom biti otkazan ugovor o radu\nOvaj program, poslodavac je dužan da dostavi reprezentativnom sindikatu kod poslodavca ( ukoliko je isti organizovan ) i republičkoj organizaciji nadležnoj za zapošljavanje ( kako bi se preduzele odgovarajuće mere za rešavanje viška zaposlenih ), dok su navedene organizacije dužne da dostave svoje predloge poslodavcu u roku od 15 dana od dana prijema programa, a iste poslodavac nije u obavezi da primeni, poslodavac ima potpunu autonomiju da odluči šta i kako će da reši ovo pitanje viška zaposlenih na neodređeno vreme.\nDakle, poslodavac je dužan da izmene pravilnika o unutrašnog organizaciji i sistematizaciji radnih mesta ukoliko utvrdi da će u određenom vremenskom periodu doći do potrebe za smanjenjem broja zaposlenih usled ekonomskih, organizacionih ili tehnoloških razloga, tj. da će doći do smanjenja obima posla i samim tim do smanjene potrebe za radnim angažovanjem određenog broja zaposlenih. Kriterijumi za utvrdjivanje viška zaposlenih predstavljaju veoma bitan elemenat pri utvrdjivanju programa za rešavanje viška zaposlenih, koji moraju biti jasno i precizno definisani i obrazloženi.\nPrema Zakonu o radu, navedeni pravilnik dužan je da donese svaki poslodavac koji ima najmanje 10 zaposlenih. Pravilnikom se definišu organizacioni delovi kod poslodavca, radna mesta, kriterijumi i uslovi za utvrdjivanje za rad na određenom radnom mestu, naziv i opis poslova, vrsta i stepen zahtevane stručne spreme za rad na određenim poslovima.\nUkoliko dodje do utvrdjivanja kriterijuma za višak zaposlenih na određenim radnim mestima kod poslodavca, tj.do ukidanja određenog radnog mesta ili do smanjenja obima posla i tako uzročno-posledično smanjenja broja izvršilaca na određenom radnom mestu, svaki poslodavac koji je dužan da od svojih internih akata ima i pravilnik o organizaciji i sistematizaciji radnih mesta, dužan je da isti izmeni, te da ga usaglasi sa brojem zaposlenih i tačno određenim radnim mestima.\nNezakonit otkaz - tehnološki višak tj. višak zaposlenih\nPod 1 ( jedan ): Ukoliko kod poslodavca postoji pravilnik o organizaciji i sistematizaciji radnih mesta, a isti ne bude izmenjen u skladu sa programom za utvrdjivanje viška zaposlenih, tj.kriterijumima i uslovima utvrdjenim u pomenutom programu, zaposleni može da pokrene sudski postupak, kako bi sud utvrdio da je rešenje o otkazu ugovora o radu na neodređeno vreme nezakonito.\nPod 2 ( dva ): Kriterijumim za utvrdjivanje viška zaposlenih ne može da bude odsustvovanje zaposlenog usled privremene sprečenosti za rad, trudnoće, porodiljskog odsustva, nege deteta i posebne nege deteta. Ukoliko je poslodavac zaposlenoj ženi koja je odsutna sa rada zbog trudniće i porodjaja, utvrdio da je tehnološki višak, odnosno da je prestala potreba za njenim radnim mestom ili je došlo do smanjenja obima posla ili iz bilo kojih drugih zakonom predvidjenih razloga utvrdio da je višak i pri tome joj otkaže ugovor o radu na neodređeno vreme, to bi bio nezakonit otkaz ugovora o radu na neodređeno vreme i dovoljno bi bi bilo da pokrenete sudski postupak radi poništaja nezakonitog rešenja, da dokažete da ste bili opravdano odsutni sa posla, tj.zbog porodiljskog odsustva, da je poslodavac bio uredno obavešten i to bi bilo dovoljno da dokažete da je to nezakonit otkaz, te biste nakon pravosnažne sudske presude bili vraćeni na posao uz naknadu šteta koja podrazumeva visinu izgubljene zarade,kao i poreze i doprinose za obavezno socijalno osiguranje ili pak nešto drugo što biste postavili tužbanim zahtevom, ukoliko biste to mogli da dokažete.\nOtpremnina (visina otpremnine) - tehnološki višak\nPre otkaza ugovora o radu usled ovog razloga, tj.zbog tehnološkog viška, poslodavac je dužan zaposlenom da isplati OTPREMNINU.\nPrema Zakonu o radu, otpremnina se isplaćuje u skladu sa opštim aktom ( kolektivni ugovor i pravilnik o radu ) ili ugovorom o radu, s tim što ne može biti niži od trećine zbira zarade ostvarene kod poslodavca za svaku navršenu godinu rada kod tog poslodavca kod kog ostvaruje pravo na otpremninu.\nOtpremnina ne može biti utvrdjena opštim aktom ili ugovorom o radu u većem zbiru od zbira navedenom u prethodnom stavu ovog teksta, a u skladu sa Zakonom ugovora o radu.\nZaposleni se ne može odreći prava na otpremninu, a ukoliko poslodavac povredi ovo pravo zaposlenog ( tako što mu isplati niži iznos od onog koji mu je bio dužan isplatiti ) zaposleni može pokrenuti sudski postupak radi naknade štete u onom iznosu u kom poslodavac nije isplatio zaposlenom, a bio je dužan to da uradi.\nNEĆE POSTOJATI OBAVEZA ISPLATE OTPREMNINE ukoliko ste omogućili zaposlenom rad kod drugog poslodavca ili ukoliko ste zaposlenog premestili/rasporedili na druge poslove, tada se smatra da ti zaposleni nisu tehnološki višak, ukoliko su to prihvatili ( ukoliko im odgovaraju uslovi rada itd )\nGodišnji odmor - tehnološki višak\nZaposleni koji je tehnološki višak, ima pravo na naknadu štete za neiskorišćen godišnji odmor.\nDakle, zaposleni koji je utvrdjen programom poslodavca kao tehnološki višak, ima pravo da iskoristi sve preostale dane neiskorišćenog godišnjeg odmora, tj.poslodavac je dužan to da mu omogući, a ukoliko poslodavac ne izvrši tu svoju obavezu, zaposleni ima pravo da podnese tužbu radi naknade štete za neiskrošćen godišnji odmor, srazmerno broju dana neiskorišćenog godišnjeg odmora.\nPoslodavac je dužan radniku odnosno zaposlenom koji je tehnološk višak da mu isplati sve zaostale i neisplaćene zarade, naknade zarade i ostala primanja i na uredno dostavljeno rešenje o otkazu ugovora o radu na neodređeno vreme.\nPotom, zaposleni ima pravo da mu bude ponudjeni da se vrati na posao, ukoliko se ukaže potreba kod poslodavca za anagažovanjem zaposlenom na radnom mestu, na kom je određeni radnik proglašen tehnološkim viškom, tj. poslodavac ima obavezu da zaposlenom ponudi isti posao nazad, a ukoliko se ukaže potreba za anagažovanjem odredjenog lica u roku od 3 meseca od dana otkazivanja ugovora o radu na neodređeno vreme određenom licu.\nZaposleni kome je otkazan ugovor o radu na neodređeno vreme usled toga što je postao tehnološki višak, ima pravo da podnese zahtev Nacionalnoj službi za zapošljavanje za ostvarivanje novčane naknade, tj. ima pravo na osiguranje za slučaj nezaposlenost, zavisno od godina staža osiguranja, a u roku od 30 dana od dana prijema rešenja otkaza ugovora o radu na neodređeno vreme.\nRadno pravo je grana prava koja je veoma kompleksna i bitna u svakodnevnom životu „običnog čoveka“, jer svaki čovek treba da živi od svog rada, znanja i sposobnosti, a ukoliko Vas neko u tome sprečava ili Vas onemogućava ili ugrožava i Vi mu to još dopuštate, budite sigurni da ste „saučesnik“ u oduzimanju Vaših osnovnih ljudskih prava, prava na rad, prava na slobodu itd. Ukoliko niste sigurni da li ste u pravu, budite slobodni da nam se obratite, kao profesionalcima koji ceo svoj život posvećuju zastupanju onoga što je jedino ispravno, a to je potpuna primena materijalnog prava, poštovanje pravde i pravičnosti, te potpune zaštite Vaših najboljih pravnih i ekonomsko – finansijskih interesa.\nUkoliko Vam je ovaj tekst bio od pomoći, molimo Vas da ga podelite sa drugima koji se susreću sa sličnim problemima u praksi i u stvarnom životu,a ukoliko niste sigurni ili se plašite ili smatrate da ste u pravu ( A OVA SITUACIJA SE VAMA LIČNO ILI NEKOM VAŠEM DEŠAVA ), obratite nam se na sledeće mejlove i to advokatrobert.radojevic@gmail.com ili na omarceh@yahoo.com ili na jedan od navedenih brojeva telefona.


Selaković i Dovgeljevič o izgradnji zatvora – Nadlanu.com\nSelaković i Dovgeljevič o izgradnji zatvora\nObjavljeno 23. okt 2013. / 12:23:59\nMinistar Selaković je ukazao viceguverneru Mikolaju Dovgeljeviču da su sve dosadašnje smetnje u vezi sa realizacijom ova dva projekta otklonjene i da je Uprava za izvršenje krivičnih sankcija obezbedila sve neophodne uslove za nastavak sprovođenja ovih projekata, saopštilo je Ministarstvo pravde.\nOn je ocenio da je stanje u ustanovama za izvršenje krivičnih sankcija teško i da je neophodna podrška međunarodnih partnera za infrastrukturno poboljšanja, koje je od ključnog značaja za dalje unapređenje opštih uslova u zatvorima u Srbiji.\nViceguverener Dovgeljevič je rekao da je očigledna posvećenost Srbije evrointegracijama i da je iz tog razloga potrebno dodatnu pažnju posvetiti uvođenju evropskih standarda u sistem ustanova za izvršenje krivičnih sankcija, koje su deo pravosudnog sistema Srbije.\nSelaković se zahvalio predstavnicima Razvojne banke SE što podržavaju realizaciju ova dva projkta – izgradnju zavoda u Pančevu i Kragujevcu, posebno uzimajući u vidu specifičnost ova dva grada – sa jedne strane, Pančevo predstavlja najveći grad najbliži Beogradu i industrijski centar, a sa druge Kragujevac je sedište jednog od četiri apelaciona suda u Srbiji.\nU toku razgovora, ministar Selaković je rekao da Srbija ima problem i sa prepunjenošću kapaciteta zatvora i da očekuje da se, stupanjem na snagu novog Zakona o prekršajima i novog Zakona o probaciji (uslovnoj i nadziranoj slobodi po odsluženoj kazni), broj osuđenika može smanjiti ukoliko se efikasno budu primenjivali alternativni vidovi kažnjavanja, kao što je rad u javnom interesu.\nTakođe, Selaković je naglasio da se paralelno sa ovim zakonima moraju otvarati i Kancelarije za alternativne sankcije u lokalnim samouopravama, jer su one nezaobilazan deo tog sistema.\nViceguverner Dovgeljevič će u toku svog boravka u Srbiji, posetiti lokaciju za izgradnju novog zatvora u Kragujevcu.\nizgradnjaMikolaj DovgeljevićNikola Selakovićzatvor


Izetbegović: Očekujemo sankcije Evrope za one koji uzrokuju krizu | Kosova.info\nDom|Najnovije|Izetbegović: Očekujemo sankcije Evrope za one koji uzrokuju krizu\nIzetbegović: Očekujemo sankcije Evrope za one koji uzrokuju krizu\nPredsjednik Stranke demokratske akcije (SDA) Bakir Izetbegović kazao je danas nakon redovne sjednice stranačkog Predsjedništva podršku teritorijalnom integritetu Ukrajine …\n… dajući podršku stavovima Predsjedništva Bosne i Hercegovine koji su kreirani prije osam godina jer se ti stavovi neće mijenjati.\nPredsjedništvo SDA pozvalo je sve političke partije u BiH i regionu da odgovornom politikom i ponašanjem rade na očuvanju mira, ali su pozvali i na deblokadu državnih institucija kako bi se BiH suprotstavila onome što dolazi te sigurnosne agencije da spriječe bilo kakvu mogućnost destabilizacije.\nTakođer, Predsjedništvo SDA pozdravilo je prisustvo snaga EUFOR-a i potcrtalo nadležnost NATO-a da djeluje u BiH.\nTakođer, pozvali su na usvajanje državno budžeta, ali i federalnog te su pozdravili zakone koji su usvojeni u Predstavničkom domu Parlamentarne skupštine BiH jer su oni dio 14 prioriteta iz Mišljenja Evropske komisije za dobijanje kandidatskog statusa.\nIzetbegović, koji je i dopredsjedavajući Doma naroda PSBiH, smatra da sjednica tog doma mora biti održana naredne sedmice u srijedu ili četvrtak, a ne 24. marta kada je predviđena sjednica jer postoji u hitnosti donošenja zakonskih rješenja.\nTakođer, pozdravili su jasne stavove na sjednici Evropskog parlamenta i SAD-a kojima je jasno konstatovano ko su krivci za krizu u BiH.\nOčekujemo jasne sankcije Evrope za one koji krizu u BiH uzrokuju – rekao je Izetbegović.\nOsvrnuo se i na blokade člana Predsjedništva BiH i lidera SNSD-a Milorada Dodika ocjenjujući da je on napravio mnogo štete BiH zbog čega bi bilo vrijeme da on ode s političke scene.\nDodik je davao izjave da je ovo propala zemlja, a onda je očigledno dobio upozorenje mentora da tako ne radi. Igraju se tu i neke duple igre. Ono što je vidljivo iz Dodikovog djelovanja da je on svojom politikom užasno unazadio ovu zemlju, da bi u BiH ostale sudbine hiljada mladih da nije bilo njegove politike. I stotine hiljada penzionera bi imali veću platu. Zaustavljao je investicije. Mogli smo do sada biti u NATO savezu i uznapredovali na EU putu da nije bilo njega – zaključio je Izetbegović.\nUkrajinci precrtali legendu zbog uzdržavanja od reakcije nakon ruske agresije\nProvjeravaju se skladišta i tržnice, oduzima jestivo ulje i utvrđuje odstupanje u cijenama


Predstavljen Karijerni info kutak - juGmedia\nBELA PALANKA – U Sportskom centru Banjica Kancelarija za mlade predstavila je projekat „Karijerni info kutak“.\nPredstavljanju su prisustvovali predsednik opštine Goran Miljković, direktor Centra za socijalni rad, Vojkan Marinković, predstavnici Nacionalne službe za zapošljavanje, Turističke organizacije, volonteri Crvenog krsta i prestavnici Sportskog centra “Banjica”.\nDragan Jocić, koordinator Kancelarije za mlade kazao je da će ovaj projekat koji će mladim ljudima pomoći u izboru zanimanja trajati do 2015. godine.\nPredsednik opštine Goran Miljković pohvalio je projekat Kancelarije za mlade i dodao da je opština otvorena za svaki vid saradnje i pomoći kao i to da sa Kancelarijom za mlade imaju izuzetnu saradnju što pokazuju i projekti koji su zajednički realizovani.\nDirektor Centra za socijalni rad Vojkan Marinković kaže da će se i oni uključiti u ovaj projekat i da su otvoreni za saradnju sa mladim ljudima.\nVidovdan na Radan planini\nOd juče su u Leskovac stigli rezultati testiranja za 93 lica koji su pokazali da je registrovano još 6 novobolelih osoba od korana virusa, što znači…\nPaketići za najugroženije mališane: Naše malo je za njih mnogo\nLESKOVAC - Oko 700 mališana iz socijalno ugroženih i hraniteljskih porodica dobiće na poklon novogodišnje paketiće koje je za njih obezbedila leskovačka…


Danas je Svjetski Dan planete Zemlje\nSvjetski Dan planete Zemlje ove godine obilježava se sa fokusom na klimatske promjene i akcije koje bi se trebale sprovoditi kako bi one što manje uticale na životnu sredinu i čovječanstvo.\nUpravo na Dan planete Zemlje, 22. aprila 2016. zemlje članice UN potpisale su Pariski sporazum, koji je Crna Gora ratifikovala godinu kasnije. Cilj ovog sporazuma je da se povećanje globalne temperature zadrži znatno ispod 2°C, uz nastojanje da to bude na nivou od 1,5°C, te obavezuje sve zemlje potpisnice da smanje vlastite emisije gasova sa efektom staklene bašte zarad ublažavanja globalnih posljedica klimatskih promjena.\n-U postizanju ovih ciljeva EU je izuzetno aktivna, te je pokretač mnogih politika u borbi protiv klimatskih promjena. Tako je u martu Evropska komisija predstavila izuzetno ambiciozan predlog prvog Evropskog zakona o klimi, kojim bi se preuzeta obaveza o nultim emisijama do 2050. godine, pretvorila u obavezu sa zakonskom snagom-saopštili su iz NVU Green home.\nPrema istim navodima, razvojni pravac Crne Gore kao zemlje koja teži ulasku u EU trebao bi biti jasan i usklađen sa ciljevima evropskih klimatskih politika.\n-Kako bi Crna Gora pokazala ozbiljnost u procesu pristupanja EU i dostizanju nulte emisije do 2050, mora da uskladi i koordinira svoje energetske i klimatske politike. U vezi sa tim, u toku je izrada Nacionalnog energetskog i klimatskog plana kao strateškog dokumenta koji će objediniti krovne politike u oblasti klimatskih promjena i energetike-navela je Irma Muhović, projektni koordinator Green Home.\nVećina aktivnosti u oblasti klimatskih promjena se preduzima u energetskom sektoru, te je neophodno unaprijediti energetsku efikasnost, usmjeriti razvojne projekte ka obezbjeđivanju energije iz zelenih izvora, te raditi na smanjenju emisija gasova sa efektom staklene bašte.\n-S tim u vezi, potrebno je ozbiljno analizirati postojeće stanje, identifikovati potencijalne prepreke sa kojima bi se svi sektori mogli susresti tokom implementacije Nacionalnog energetskog i klimatskog plana, te raditi na zajedničkom pristupu ka njihovom uspješnom prevazilaženju.\nKoliko je Crna Gora ozbiljna u postizanju klimatske neutralnosti do 2050, upravo će pokazati kvalitet NECP , dok bi smjernice za identifikaciju i prevazilaženje izazova trebala da obezbijedi Nacionalna strategija niskokarbonskog razvoja, čija nam izrada predstoji u narednom periodu-zaključila je Muhović.


► Mihajlović: U sektoru transporta 2,5 odsto ukupno zaposlenih žena u Srbiji\nMihajlović je ocenila da podaci iz te studije, koju je Srbija prva u regionu uradila, "nisu toliko pohvalni koliko bi želeli".\n"Od ukupnog broja zaposlenih u transportu 20 odsto su žene, a 80 odsto muškarci. Na rukovodećim mestima žene su slabo sastupljene, ne možemo rodnu komponentu odvojiti od bilo kog sektora, pa ni od transporta", istakla je ona.\nDodala je da "kada govorimo o ženama kao korisnicama transportnih usluga, studija je pokazala da se žene osećaju sigurnije samo ukoliko se voze u mini busevima, kada je javni prevoz u pitanju".\n"Bezbednost utiče na status žena i mogućnost zapošljavanja. Ova studija nam pokazuje gde možemo da idemo i šta sve možemo da uradimo da imamo kvalitetniji životni standard svih građana, kako možemo da unapredimo transportne usluge. To je ono što ćemo kroz novu nacionalnu strategiju saobraćaja uvrstiti kao jednu od glavnih odrednica", navela je Mihajlović.\nMenadžerka Svetske banke za transport za Evropu Karla Gonzales Karvahal rekla je da će ta banka pomoi Srbiji u izradi transportne strategije.\n"Transport treba da bude bolje regulisan u smislu rodne ravnopravnosti. Žene i muškarci koriste transport na različite načine i to moramo uneti u strategije i politike", objasnila je Gonzales Karvahal.\nOna je navela i da će "inicijativa u pet gradova u Srbiji pomoći pomoći da se razume transport iz rodne perspektive".\n"Srbija počinje da razume da transport nije neutralan," kazala je Gonzales Karvahal.\nPre konferencije Zorana Mihajlović je sa Кarlom Gonzalez Кarvahal razgovarala o reformisanju putnog i železničkog sektora u Srbiji, razvoju vodnog saobraćaja, kao i saradnji u oblasti rodne ravnopravnosti.\n"Svetska banka je partner Vlade Srbije i Ministarstva i drago mi je da smo našu saradnju obogatili i saradnjom u oblasti rodne ravnopravnosti, gde smo zajedno uradili prvu studiju o rodnoj ravnopravnosti u saobraćaju, čije nalaze ćemo ugraditi i u transportne politike i novu transportnu strategiju koju ćemo raditi", rekla je Mihajlović.\nOna je rekla da će u narednom periodu u transportnom sektoru posebno biti stavljen akcenat na modernizaciju železnice, dodajući da vrednost projekata u tom sektoru iznosi skoro šest milijardi evra.\nGonzalez Кarvahal je rekla da Svetska banka "prepoznaje Srbiju kao jednog od lidera u projektu posvećenom olakšanju trgovine i tranporta u regionu, čija aktivnost je važan podsticaj i drugima da idu u istom pravcu".\nIstakla je i da je Svetska banka zainteresovana da podrži Srbiju u razvoju planova u oblasti urbane mobilnosti.


Udruženje Mreža mladih Srbije organizuje Četvrti Čuka miks festival mladih, koji će se održati na letnjoj bini u parku u Požeškoj ulici na Banovom brdu od 11.septembra do 15.septembra. 2018. godine sa početkom u 19:30 časova.\nTokom manifestacije organizovaćemo bioskop na otvorenom, galeriju na otvorenom,pozorište na otvorenom i veče rok bendova.\nFestival predstavlja uključivanje omladine sa teritirije Gradske opštine Čukarica u kulturne tokove kroz afirmaciju mladih i neafirmisanih umetnika i podizanje njihovih kapaciteta kroz ovu manifestaciju.\nPozivamo Vas da zajedno u ovih 5 dana park na Banovom brdu pretvorimo u park kulture.\nDo mesta održavanja možete doći autobusima 23, 37, 49, 51, 52, 53, 58, 85 i 88 kao i tramvajima 12 i 13 autobusko stajalište Škola Josif Pančić. Organizator festivala je Mreža mladih Srbije, a pod pokroviteljstvom Gradske opštine Čukarica.


Prva Konferencija za medicinski i biološki inžinjering u Bosni i Hercegovini\nDruštvo za medicinski i biološki inžinjering u Bosni i Hercegovini (DMBIUBIH) okuplja veliki broj univerzitetskih profesora, doktora, inžinjera i tehničara iz oblasti medicine i inžinjeringa.\nSvojim radom Društvo želi da doprinese razvoju struke kroz međusobna povezivanja, razmjenu iskustava, znanja, informacija, dodatne edukacije i praktična usavršavanja, kao i pisanje prijedloga za promjene podzakonskih akata na nivou države. Građenje standarda, kriterija i procedura, statusa u struci i društvenoj zajednici su od posebne važnosti što se ostvaruje uključivanjem u različite oblike strukturnog angažovanja i postavljanjem zahtjeva i ciljeva pred članove društva i organizaciju kojoj po svom obrazovanju i profesiji pripadaju.\nProjekat na kojem su članovi Društva trenutno angažovani je “Prva Konferencija za medicinski i biološki inžinjering u Bosni i Hercegovini” (CMBEBIH), koja će se održati od 13. do 15. marta 2015. godine, na Internacionalnom Burch Univerzitetu u Sarajevu. Konferencija predstavlja značajan događaj obzirom da je Bosna i Hercegovina prvi put domaćin ovakve konferencije, a koju podržava Internacionalna Federacija za medicinski i biološki inžinjering (IFMBE) i Europska aliansa za medicinski i biološki inžinjering (EAMBES). Istraživači iz akademske zajednice, biomedicinskih institucija i industrije imaju jedinstvenu priliku za razmjenu ideja i predstavljanje svojih posljednjih dostignuća unutar svih oblasti biomedicinskog inžinjeringa pod sloganom “Proširi svoje horizonte kroz biomedicinski inžinjering”. Cilj Konferencije je da se fokusira na sljedeća polja u oblasti medicinskog i biološkog inžinjeringa: obrada biomedicinskih signala, snimanje i obrada slika, informatika u zdravstvu, e-zdravlje i telemedicina, biosenzori i bioinstrumenti, biomaterijali, biomehanika, robotika i minimalno invazivne operacije, inžinjering kardiovaskularnih, respiratornih i endokrinih sistema, molekularni, ćelijski i tkivni inžinjering, te biomedicinski inžinjering u obrazovanju.\nU svojstvu predavača na Konferenciji, najavljen je dolazak Predsjednika Internacionalne Federacije za medicinski i biološki inžinjering, Ratka Magjarevića, eminentnih svjetskih, ali i domaćih stručnjaka iz oblasti medicine, inžinjeringa, telemedicine, kao i predstavnika državnih službi, ministarstva, privatnog sektora te drugih uvaženih gostiju.\nOvaj suhomesnati proizvod se prodavao u njemačkim saveznim državama Hessen, Baden-Württemberg, Bavarska, Donja Saska, Sjeverna Rajna-Vestfalija i Falačko Porajnje Iz...\nJoš jedna zemlja ukida sve mjere i zabrane: “Ukratko, možemo živjeti...\nCvijanović tvrdi: Ovo je državni udar! Nepovratno se uništavaju temelji na...\nGorica Dodik: Žena funkcionera PDP-a danas je svojim đacima držala predavanje...\nIdentifikovana žena koja je našla karticu i PIN pa podigla 1.000...


10 PRIORITETA ZA UNAPREĐENJE EU PROPISA U OBLASTI UPRAVLJANJA OTPADOM – Udruzenje Sredina\nOko 90% materijalnih resursa koji se koriste u EU izgubi se posle prve upotrebe. Potrebno je mnogo više truda da se ubrza sistemski prelaz na cirkularnu ekonomiju, kako bi se drastično smanjila upotreba prirodnih resursa u EU i emisije gasova sa efektom staklene bašte, poštujući planetarne granice i težeći UN ciljevima održivog razvoja.\nKako bi se to postiglo, koalicija evropskih organizacija civilnog društva Prevent Waste se zalaže za poboljšanje i primenu EU propisa o upravljanju otpadom i dizajnu proizvoda. Bilo koji novi zakonski predlog i strategije, kao i implementacija postojećih, trebalo bi da budu u skladu sa EU hijerarhijom upravljanja otpadom, t.j. da se prevencija stvaranja otpada stavi na prvo mesto. Smanjenjem ekstrakcije resursa, dizajniranjem cirkularnih proizvoda i stimulisanjem prevencije otpada smanjuju se emisije gasova sa efektom staklene bašte – čime se doprinosi dostizanju EU cilja dekarbonizacije.\nSledeći Akcioni plan za cirkularnu ekonomiju Evropske komisije zajedno sa European Green Deal-om, trebali bi da sadrže ambiciozne mere kako bi se omogućila prevencija stvaranja otpada duž lanca vrednosti u svim sektorima, uključujući prehrambenu industriju, građevinske radove, proizvodnju ambalaže, transport, elektronsku industriju, proizvodnju baterija i tekstila.\nPozivamo Evropske institucije da se pridržavaju deset prioriteta dole navedenih:\n1. USPOSTAVITI AMBICIOZNE I OBAVEZUJUĆE CILJEVE ZA PREVENCIJU STVARANJA OTPADA I PONOVNU UPOTREBU\nTrebalo bi da se usvoji progresivna Mapa puta (roadmap) za 2030. godinu u skladu sa principima EU hijerarhije upravljanja otpadom, uključujući obavezujuću ciljnu vrednost za ukupno smanjenje otpada i maksimalnu vrednost preostalog otpada izraženu u kg/glavi stanovnika na godišnjem nivou. Uz to bi trebalo uvesti i obavezujuće ciljne vrednosti i mere za ponovnu upotrebu otpada i proizvoda.\n2. USPOSTAVITI OBAVEZUJUĆU CILJNU VREDNOST ZA PREVENCIJU OTPADA OD HRANE OD 50% DO 2030. GODINE\nSve države članice bi trebalo da ispune ovaj cilj uvođenjem efikasnih mera u svim stupnjevima lanca snabdevanja hranom, od žetve do obrade i od maloprodaje do potrošača.\n3. DEFINISATI SVEOBUHVATNE ZAHTEVE ZA CIRKULARNI DIZAJN ZA SVE PROIZVODE\nOvi zahtevi trebalo bi da obezbede dugotrajnost, mogućnost ponovne upotrebe i popravljanje i reciklabilnost proizvoda napravljenih od netoksičnih materijala iz održivih izvora. Popravka bi trebala da postane uobičajena, čime bi se potrošačima obezbedilo pravo na popravku njihovih proizvoda.\n4. OBEZBEDITI ČIST, BEZBEDAN I NETOKSIČAN CIKLUS MATERIJALA\nNula-zagađenje i netoksična životna sredina mogu se dostići kada supstance koje izazivaju zabrinutost budu izkorenjene pomoću strogih propisa, koji trenutno nedostaju. Može se izbeći prisustvo ovih supstanci u novim i recikliranim proizvodima tako što će se uspostaviti informacioni sistem o supstancama koje se nalaze u materijalima, artiklima, proizvodima i otpadu.\n5. USPOSTAVITI EFIKASNE EKONOMSKE SUBVENCIJE ZA STRATEGIJE KOJIMA SE ŠTEDE RESURSI\nNacionalni poreski sistem i finansijske subvencije treba da promovišu aktivnosti ponovnog upravljanja, npr. smanjenje PDV-a za aktivnosti popravke i za second-hand proizvode i uvođenje naknade za jednokratnu ambalažu, dok ´Plati-koliko-si-bacio´ sistem stimuliše domaćinstva da stvaraju manje otpada. Na višem nivou, EU bi trebalo da stimuliše javne i privatne investicije u cirkularne aktivnosti koje se nalaze visoko pozicionirane u hijerarhiji upravljanja otpadom i da više ne pružaju podršku postrojenjima za dobijanje energije iz otpada.\n6. PRIORITIZOVATI PREVENCIJU OTPADA U SKLOPU SHEMA PRODUŽENE ODGOVORNOSTI PROIZVOĐAČA (EPR)\nSve EPR sheme trebalo bi da podrže prevenciju otpada tako što će finansirati i promovisati ponovnu upotrebu otpada i proizvoda i koristiti eko-modulaciju taksi da destimulišu ne-cirkularne proizvode. Pored toga, podržavamo proširenje EPR sistema i na druge grupe proizvoda (osim ambalaže i elektronske i električne opreme), ukoliko su u osmišljavanje ovog sistema uključene sve zainteresovane strane – socio ekonomski akteri, recikleri, civilno društvo, organizacije potrošača, lokalni nadležni organi.\n7. STIMULISATI AMBALAŽU KOJA SE MOŽE PONOVO UPOTREBITI\nRevizija osnovnih zahteva za ambalažu u sklopu Direktive o ambalaži i ambalažnom otpadu, trebalo bi da omogući ambiciozne propise sa jakim fokusom na ponovnu upotrebu, materijale koji nisu toksični i posle dužeg veka upotrebe, reciklažu. EU propisi trebalo bi da podrže implementaciju sistema ponovne upotrebe, uključujući sistem ponovnog punjenja i depozitni sistem, a to bi trebalo omogućiti uvođenjem ciljnih vrednosti za ponovnu upotrebu ambalaže do kraja 2022. godine.\n8. KONTROLISATI & OGRANIČITI GLOBALNI TRANSPORT OTPADA\nOtpad ne bi trebalo izvoziti u države koje nisu članice EU koje imaju labavije propise i neadekvatnu reciklažnu infrastrukturu. Umesto toga, Evropa treba da ponovo iskoristi i reciklira svoj sopstveni otpad što bliže njegovom mestu nastanka, na taj način stvarajući nova radna mesta na lokalu. Striktno sprovođenje novih amandmana na Bazelsku konvenciju je od ključnog značenja.\n9. USPOSTAVITI ADEKVATNI PRAVNI OKVIR ZA HEMIJSKU RECIKLAŽU\nNeophodne su jasne definicije i zahtevi kako bi se obezbedilo da hemijska reciklaža ne podriva cirkularnije pristupe koji su pozicionirani više u hijerarhiji upravljanja otpadom ili da ne dovede do štetnih dejstava po životnu sredinu. Ulazne sirovine treba ograničiti na degradiranu i kontaminiranu plastiku, nikada plastiku koja potiče iz odvojenog prikupljanja, a da izlaz bude ograničen na novu plastiku, a ne na gorivo.\n10. IZBACIVANJE INSENERATORA ZA OTPAD\nEvropa mora da podstakne prevenciju otpada i aktivnosti vezane za cirkularnu ekonomiju tako što će postepeno smanjivati kapacitete postojećih inseneratora za otpad i zaustaviti izgradnju novih postrojenja u EU. To je veoma važno kako bi se poboljšalo odvojeno prikupljanje otpada i obezbedila dekarbonizacija EU energetske mreže.\nPrev post IZVEŠTAJ SA SEMINARA ZELENE JAVNE NABAVKE Next post Tekstil je četvrti najveći uzrok zagađenja, izveštava EU agencija


Prošle godine je kao projekat urađen promotivni film koji je distribuiran svim školama, a finansijski je podržan od Skupštine opštine Vršac. Ove godine su planirane projekcije, predavanja, tribine i razgovori na šest punktova, uglavnom u osnovnim školama, a završna projekcija je planirana u maloj sali SO-e Vršac krajem meseca maja.\nCilj projekta je edukacija stanovništva, kao i učenika osnovnih škola koji će, nakon projekcije, da iznesu svoje mišljenje i konstruktivne predloge sa praktičnim merama ušteda energije u domaćinstvu. Ovim potezom „Cefix“ Vršac, kao nestranačko udruženje građana, daje konkretan doprinos realizaciji svoje programske aktivnosti u 2015. godini, koja obezbeđuje podizanje nivoa svesti građana da štede, kako u domaćinstvu, tako i na radnom mestu, u vrtićima, školama, bolnicama i na svim drugim mestima gde se može štedeti. Tako bi trebalo da mere štednje budu ustaljena navika ponašanja svih populacija stanovništva i na svim nivoima.\nPrvo predavanje održano je danas u osnovnoj školi „Jovan Sterija Popović“. Za 16. mart zakazano je predavanje u OŠ "Mladost".\nOvaj projekat finansijski je podržao Pokrajinski sekretarijat za energetiku i mineralne sirovine u visini od 130.000,00 dinara.


Prevoz pacijenata i uređaji u domu - OazaSilka-SM\nDom za stare Oaza Silka SM omogućuje prevoz svojim korisnicama do bolnice, laboratorije i dalje gde god je korisniku potrebno.\nIdeja Doma za stare Oaza Silka SM je da korisnici žive uz ljude koji ih vole, poštuju i cene, koji su stručno obrazovani i kompetentni. Dom za stare poseduje neophodnu licencu Ministarstva za rad, zapošljavanje, boračka i socijalna pitanja Republike Srbije za negu starih lica. Na taj način se poboljšava kvalitet života korisnika usluga doma kao i životi njihovih porodica. Zaposleno osoblje ima zadovoljstvo da može svakodnevno svojim radom, znanjem i iskustvom da doprinose što kvalitetnijem boravku korisnika u domu za stare.\nDom za stare Oaza Silka SM nudi smeštaj u prijatnom i luksuznom objektu koji je projektovan isključivo za ovu vrstu delatnosti, namena doma je pružanje prijatnog i udobnog boravka. Naš dom za stare je prepoznatljiv po tome što stara lica imaju mogućnost da izaberu smeštaj po svom ukusu i nahođenju.\nNaš dom možete posetiti svakog radnog dana radi dobijanja detaljnijih informacija o ceni smeštaja kao i informacija o tome šta sve imamo u našoj ponudi i šta sve ulazi u osnovnu cenu smeštaja a takođe se možete informisati o raznim drugim pogodnostima koje naš dom za stare pruža.


- Njima je potpuno jasno da se muškarci često udalje od drugova kad se ožene, ali su mnogi ipak ljuti, jer su toliko dugo bili bliski.\nPrema njegovim rečima, jedan od retkih srećnika koji se i dalje duže s Harijem jeste Čarli van Štraubenzee, njegov školski drug i jedan od Arčijevih kumova. Za razliku od Harija, Megan održava vezu s većinom prijatelja “preko bare”, a njena najbolja drugarica i lični stilista Džesika Maltroni čuvala je Arčija u Vankuveru dok je Megan ove nedelje prisustvovala različitim javnim događajima.\nČarli van Straubenze\nKako je saopšteno, Arči, koji ima osam meseci, ostaće u Vankuveru još neko vreme.\nPrinc Hari neće u skoroj budućnosti putovati u Kanadu da bi video suprugu i sina, saznaje se nakon što se prvi put oglasio posle šokantnog saopštenja da se sa suprugom Megan Markl povlači sa zvaničnih dužnosti.\nPrinc je na kraljevskom nalogu najavio da će Diseldorf 2022. biti domaćin šestih "Inviktus igara".\n- Diseldorf će dočekati više od 500 takmičara, koji će prikazati svetu svoj dar, odlučnost i drugarski duh.\nKako prenosi “Mejl onlajn”, igre, koje je princ Hari ustanovio u čast “rehabilitacije kroz sport” i promovisanja “većeg poštovanja” prema onima koji su povređeni dok su služili u vojsci, ove godine biće održane u Hagu.\nDžesika Malroni i Megan Markl\nPrinc će, kako se saznaje, ostati u Velikoj Britaniji radi nastavka razgovora o ulozi para u kraljevskoj porodici, a Bakingemska palata će objaviti nove informacije posle zvaničnog kraljičinog saopštenja u ponedeljak.\nIzvori tvrde da princ Hari želi da iskoristi priliku da iznese svoje viđenje stvari pre nego što je porodica ove nedelje donela konačnu odluku.\nKako se saznaje, princ Hari je stigao više od dva sata pre nego što su počeli "razgovori o krizi", jer je želeo lično da obavesti kraljicu o svojim osećanjima kroz emocionalnu razmenu.\nKraljica je u ponedeljak saoopštila da su imali “konstruktivne razgovore” i da “potpuno podržava” povlačenje Harija i Megan sa kraljevskih dužnosti.\n- Hari i Megan su jasno stavili do znanja da ne žele da zavise od javnih fondova. Zbog toga smo doneli odluku o prelaznom periodu, tokom koga će provodite vreme u Kanadi i Velikoj Britaniji”.\nRazgovori koji su se vodili u Norfolku trajali su dva i po sata, a Megan se nadala da će se iz Vankuvera pridružiti posredstvom telefonske konferencije. To joj, međutim, nije omogućeno zbog straha od prisluškivanja.\n- Bio je to veoma poverljiv porodični razgovor, a ne konferencijski razgovor - izjavio je upućeni izvor.\nOčekuje se da će princ Čarls blokirati Hariju pristup neograničenim sredstvima, iako je svestan da će on biti upućen na Vojvodstvo Kornvol da bi podmirio porodične račune.\nodvajanje od prijatelja


CarGo najavio širu mrežu punjača za električne automobile u Beogradu - Ekonomija - Dnevni list Danas\nPočetna » Ekonomija » CarGo najavio širu mrežu punjača za električne automobile u Beogradu\n0Piše: Beta 11. februara 2020. 10.56\n„Ovi električni punjači su efikasni, a pristupačni. Imaju najsavremeniju tehnologiju i predstavljaju rešenje iz Evropske unije. Elektro punjači na javnim i privatnim parkiralištima su neophodna infrastruktura. Ukoliko se naši ambiciozni planovi ostvare, to će dodatno podstaći građane da nabave električne automobile, a to će biti ozbiljan korak ka izgradnji zdravije Srbije“, rekao je Guberinić posle sastanka.\n„Nedavno je Rumunija zabeležila najveći rast u korišćenju električnih automobila među EU članicama. Tome su doprinele ovakve inicijative, ali i njihovo ministarstvo ekologije koje podržava postavljanje 20.000 stanica za električno punjenje“, kazao je Guberinić i dodao da je ponosan što je CarGo propoznatljiv kao brend koji modernizuje tržište i menja industrije na bolje.\naplikacija za prevoz, Car Go technologies, Eko vozila, ElektropunjačiBeograd


"Za grejanje prosečno izolovanog stambenog prostora od 60 kvadrata na 20 stepeni u toku 16 sati dnevno u celom stanu, 180 dana u grejnoj sezoni, potrebna je energija od oko 9.000 kWh", navode u Agenciji.\nZa navedene uslove, najniže troškove imaju oni koji se greju na drva, ali tamo gde je cena ogreva niža, a peći novije i efikasnije. Tada će morati da izdvoje 38,3 hiljade dinara za sezonu. Ako to nije slučaj, biće im potrebno mnogo više - 62.000 dinara, piše "eKapija".\nDomaćinstva koja koriste termoakumulacione peći (TA) mogu da očekuju troškove od 48.000 dinara, ali samo ukoliko koriste jeftiniju noćnu struju. Korišćenje skuplje električne energije samo tokom dva sata dnevno, uvećaće troškove za 44 odsto, pa će oni iznostiti oko 69.000 dinara.\n"Za nabavku energenata ili energije, koja je potrebna za grejanje prosečnog stana tokom cele sezone, ona moraju izdvojiti 128.000 dinara za električnu energiju, 127.000 dinara za propan butan gas, odnosno 120.000 dinara za lož ulje", navodi se.\n"Odatle polazi cela efikasnost sistema", kaže arhitekta u kompaniji Paunov Dom Jelena Kasavica i dodaje - za stambene objekte na teritoriji Beograda, ukoliko postoje tehničke mogućnosti za priključenje na gradsku mrežu Beogradskih elektrana, onda to i sprovedemo.\n"U skladu sa našim dosadašnjim iskustvom, to je jedan od najoptimalnijih i najkomfornijih načina grejanja koje korisnik može da dobije. Vrlo se efikasno pokazao obračun potrošnje po utrošku, te naši kupci nisu opterećeni visokim računima tokom cele godine. Ukoliko, ipak, tih mogućnosti nema, koristimo sisteme grejanja toplotnim pumpama. Na ovaj način kupcima je omogućeno da direktno utiču ne samo na potrošnju, već i na željenu temperaturu u pojedinim prostorijama, što sa toplanama nije moguće", objašnjava.\nSvaki sistem ima prednosti i mane\n"Prednosti sistema centralnog grejanja su manji priključak objekta na električnu energiju; manji troškovi održavanja sistema; plaćanje grejanja po utrošenoj energiji (kalorimetri) i niža cena instalacije u izgradnji objekta. Sa druge strane, nedostaci su što je grejanje ograničeno na trajanje grejne sezone, dešavaju se prekidi grejanja u noćnom periodu i visoka je participacija za priključak", navode iz kompanije.\n"Primenjeni koncept u Delta Planet Banja Luka i Delta Planet Niš je koncept toplotnih pumpi, koje od 1 Kw električne energije kao energenta proizvode 3Kw toplotne energije, klima komora i VRF sistema u kome se preko visoko efikasnih rotacionih rekuperatora maksimalno koristi toplotna moć odsisnog vazduha. Primenom prirodne ventilacije i odimljavanja preko ventilirajućih elemenata na fasadi, osim smanjenja troškova na opremi i materijalu za prinudnu ventilaciju, ostvaruje se dodatni benefit u vidu 'free coolinga' noću u letnjem periodu", kažu iz kompanije.\nIz navedenog se može zaključiti koliko pažnje investitori posvećuju svojim objektima u novogradnji, pa je logičan zaključak da isto treba činiti i u domaćinstvima, piše Aleksandra Kekić za "eKapiju".\nAgencija za energetiku Republike Srbije napominje da pri izboru načina grejanja potražite pomoć stručnjaka: - Ukoliko ste u mogućnosti, izolujte vaš stambeni prostor i promenite prozore. Ukoliko kupujete nove peći i kotlove, izaberite one koje su energetski što efikasniji.


Autoritet u Rakovici - korisno i primenljivo29.05.2017.\nU Osnovnoj školi "Vladimir Rolović" u Rakovici, 27. i 28. maja realizovana je obuka sa programom "Autoritet, ta teška strana reč!".\nAutorsko realizatorski tim Udruženja za podršku vaspitanju i obrazovanju "ODSTAR" iz Šapca je po prvi put gostovao u ovoj školi, a svi ostvareni pokazatelji realizacije su na nivou onih sredina koje su imale po nekoliko prethodnih zajedničkih druženja.\nZnačajna potvrda uspešnosti je već zakazan termin u junu za novo druženje, a najbitnija tek se očekuje u vidu dostavljanja povratnih informacija iz škole o realizovanim primerima dobre prakse na osnovu stečenih znanja i veština.\nSkoro je neverovatan podatak da u oba evaluaciona instrumenta samo po dve ocene nisu maksimalne.\nPreostaje vam samo da pogledate sve što je na ovom sajtu posvećeno realizaciji seminara u Rakovici, uz molbu da se do utorka strpite kada je reč o video izjavama učesnika i galeriji slika.


► Pijani muškarac na električnom trotinetu uhapšen na autoputu u Nemačkoj\nPolicija u Kelnu dobila je nekoliko poziva tokom prethodne noći da je viđen muškarac koji vozi električni trotinet duž zaustavne trake autoputa.\n"Muškarac je lokalizovan veoma brzo i sklonjen sa autoputa", navela je policija.\nNemački mediji su preneli da je vozač trotineta, koji je imao bocu piva u ruci kad je uhapšen, rekao policiji da se slučajno našao na autoputu.\nKasnije je utvrđeno analizom krvi da je vozač imao dva puta veći postotak alkohola od dozvoljenog.\nNemački autoputevi su poznati po neograničenoj brzini vožnje, dok električni trotineti voze do 20 kilometara na sat.\nKao i u mnogim drugim evropskim zemaljama, trotinet postaje sve popularniji u Nemačkoj.\nNeki korisnici hvale to prevozno sredstvo kao korisno u gradovima gde je velika saobraćajna gužva, dok kritičari osuđuju njihovo prisustvo često po trotoarima ocenjujući da mogu da predstavljaju pretnju za bezbednost građana.\nElektrični trotineti su zabranjeni na autoputevima, ali se često pojavljuju i pored zabrane.


Balkanski tok: Ruski gas stiže do Srbije za Novu godinu - B92.net\nIzvor: Sputnik sreda, 18.09.2019. | 12:57\nTo je novinarima rekao ministar trgovine Rusije Denis Manturov na kraju zasedanja mešovite rusko-bugarske komisije zadužene za ekonomsku i nauèno-tehnièku saradnju koja se održava u Varni.\n"Što se tièe kraka gasovoda za Srbiju, sada smo razgovarali o perspektivama realizacije tog projekta. Raèunamo na rokove koje je oznaèila Bugarska da do 1. januara poteèe gas koji ide ’Turskim tokom‘", rekao je ministar.\nMinistarka energetike Bugarske Temenužka Petkova izjavila je da je Bugarska zainteresovana za proširenje gasnotransportnog sistema zemlje, poèevši od bugarsko-turske granice do granice sa Srbijom, prenosi Sputnjik.\n"Ovaj projekat će imati veliki znaèaj ne samo za Bugarsku, već za ceo naš region i zato smo ga nazvali ’Balkanski tok‘", rekla je Petkova.\nBugarski operater Bulgartransgaz i saudijsko-italijanski konzorcijum Arkad potpisali su sporazum o investicionom projektu, isporuci materijala za izgradnju bugarskog kraka gasovoda Turski tok ("Balkanskog toka"), kao i o puštanju u rad gasovoda, piše portal Fokus.


"Međunarodni krivični sud je mrtav za nas"\nAmerička administracija zaprijetila je sankcijama Međunarodnom krivičnom sudu ako sprovede istragu optužbi da su američka vojska i obavještajci počinili ratne zločine u Avganistanu. Savjetnik Bijele kuće za nacionalnu bezbjednost Džon Bolton je u obraćanju konzervativnoj organizaciji „Federalističko društvo“ u Vašingtonu poručio da Sjedinjene Države neće sarađivati sa sudom u Hagu koji, kako je ocijenio, nema jurisdikciju nad američkim državljanima ili drugim nacijama koje nisu potpisale ugovor o njegovom osnivanju.\nBijela kuća zauzela je oštar stav prema Međunarodnom krivičnom sudu u Hagu (MKS). U prvom velikom govoru od preuzimanja položaja savjetnika za nacionalnu bezbjednost, Džon Bolton je zaprijetio uvođenjem sankcija sudijama i tužiocima, ako pokušaju da krivično gone Amerikance zbog poteza u Avganistanu.\nMeđunarodni krivični sud ima mandat da krivično goni odgovorne za ratne zločine, zločine protiv čovječnosti i genocid. Bivši predsjednik Bil Klinton potpisao je Rimski statut koji je stupio na snagu 2002. godine, ali je njegov nasljednik Džordž Buš to odbacio, navodeći da bi Amerikanci mogli da budu krivično gonjeni iz političkih razloga.\nVašington zatvara palestinsku kancelariju\nBolton je najavio i zatvaranje kancelarije Palestinske oslobodilačke organizacije u Vašingtonu, nakon što su palestinski zvaničnici zatražili istragu Izraela u Hagu, zbog navodnih kršenja ljudskih prava protekle četiri godine.\nRiječ je o najnovijem potezu Trampove administracije koji će izazvati oštre reakcije Palestinaca. Vašington im je već ukinuo stotine miliona dolara pomoći, i premjestio američku ambasadu iz Tel Aviva u Jerusalim.\nPalestinski zvaničnik Saeb Erekat naveo je u saopštenju da prava palestinskog naroda nisu na prodaju i da "Palestinci neće podleći američkim prijetnjama i maltretiranju".\n"U skladu sa tim i dalje ćemo tražiti od Međunarodnog krivičnog suda da odmah započne istragu izraelskih zločina", istakao je Erekat.\nStejt department je u međuvremenu saopštio da je naložio zatvaranje palestinske kancelarije zato što, prema mišljenju Trampove administracije, palestinske vlasti nisu preduzele korake da započnu direktne i sadržajne pregovore sa Izraelom.


Antić hvali Vučića, a proziva kolege iz SNS - Sport - Dnevni list Danas\nPočetna » Sport » Antić hvali Vučića, a proziva kolege iz SNS\nNezadovoljan podrškom grada, trener FK Dinamo ponovo napao gradske funkcionere\nDa nije Aleksandra Vučića ne znam gde bi ova Srbija završila.\n2Piše: Vojkan Ristić 15. januara 2020. 10.33\nOn je najbolji predsednik u poslednjih sto godina, ali oko sebe ima toliko lopova da nije normalno, rekao je na konferenciji za novinare trener FK Dinamo Dragan Antić i ponovo izrazio nezadovoljstvo finansijskom podrškom klubu.\nAntić, koji je član SNS, za svoje partijske kolege, u prvom redu za gradonačelnika Slobodana Milenkovića i većnika za sport Nenada Đorđevića je kako prenose lokalni portali rekao da su „zlo i sekta koja ne postoji na svetu“.\n– Oni žele da unište sve u Vranju, pa i sport. NJih interesuju samo kombinacije sa deset, dvadeset i trideset procenata. Naš gradonačelnik ume samo da se reklamira oko buduće gradnje stadiona, kada smo mi doveli našeg predsednika Vučića, optužio je gradski vrh trener Dinama. U međuvremenu, o manjku para u klubu koji je član Prve lige Srbije, sa ambicijama da ponovo izbori plasman među superligaše, Antić je obavestio i predsednika FSS Slavišu Kokezu, uz upozorenje da „klub možda i ne počne prolećni deo prvenstva“.\n– Situacija je katastrofalna, pa ne želimo da ulazimo u rizik i igramo po svaku cenu. Za sada nema pojačanja, jer odakle pare Dinamu da dovodi fudbalere, prepričao je Antić novinarima deo svog pismo čelniku FSS. O finansijama u klubu govorio je novinarima i sportski direktor Dinama Marko Antić, jedan od dvojice sinova trenera, koji su direktno uključeni u rad kluba. Marko kao direktor, a Miloš kao prvotimac i jedno vreme kapiten ekipe.\n– Na sednici UO kluba razmatrali smo i činjenicu da ćemo iz gradskog budžeta tek u aprilu dobiti 12 miliona dinara, što je nedovoljno za rang u kome se takmičimo, rekao je mlađi Antić, navodeći da su aktuelni dugovi oko 3,5 miliona dinara. On nije komentarisao činjenicu da je zbog neizmirenih obaveza prema igračima koji su pod ugovorom, a taj broj je oko 20, FSS suspendovao klub i ukinuo mogućnost registracije novih igrača do izmirenja svih obaveza.\nIz gradske uprave povodom novih napada nisu se oglašavali. U budžetu Vranja za ovu godinu za sport je opredeljeno 60 miliona dinara. U skladu sa Zakonom o sportu, maksimalni deo koji može da pripadne fudbalu je dvadeset procenata, odnosno 12 miliona dinara, a procenjeno je da bi Dinamo u prolećnoj polusezoni morao da ima između 30 i 45 miliona dinara, ukoliko sačuva superligaške ambicije.\n– Gospodin Antić bi morao da se malo bavi zakonom, jer novac iz budžeta nije naš lični, već svih sugrađana, a postoje i drugi sportovi. Unazad četiri godine mi pokušavamo da ga ubedimo da gradski budžet ne može potpuno da finansira klub i njegove ambicije, koje razumemo. Ako je tako moćan i sportski priznat, zašto onda ne obezbedi novac od sponzora, navodi za Danas izvor iz SNS u Vranju, koji je želeo da ostane anoniman, navodeći da je o novim napadima na SNS obavešten i vrh stranke.\nAntić je do sada u Vranju organizovao nekoliko protesta izvodeći fudbalere i navijače Dinama da protestuju protiv gradske vlasti i koalicije okupljene oko SNS. Na društvenim mrežama postoji i snimak gde se u Leskovcu Antić rukuje sa Vučićem, a predsednik Srbije mu se obraća: „Evo ga Recko, najveći diktator posle mene u Srbiji“.\nGde su jaki sponzori?\nJavnost u Vranju podeljena je oko aktuelnih ambicija Dinama. Jedni su uz Dragana Antića i „njegovu ekipu“, dok su drugi za „realnost i održivost kluba u prvoligaškoj konkurenciji“. Navijači se pitaju i zašto klub nema jakog sponzora, a najčešće prozivaju Miroljuba Aleksića, vlasnika „Alfa plama“ i „Pionira“, kao i Vladu Stošića, rođenog Vranjanca i bivšeg fudbalera Crvene zvezde, koji je odavno u biznisu, ali i nezainteresovan za Dinamo. U jednom trenutku sponzor Dinama bio je MTS, ali taj ugovor je istekao. Neka razmišljanja u ovom trenutku idu i ka privatizaciji kluba, što je tek priča na dugačkom štapu.\nNovac odlazi i na plaćanje kazni\n– Mogao bi Antić i da se podseti koliko je para iz klupske kase otišlo samo na plaćanje kazni zbog njegovog nedoličnog ponašanja prema igračima, sudijama, fudbalskim funkcionerima… Koga je vređao, kome je pretio i šta je sve pod firmom ljubavi prema klubu dosad imao. Reč je o nekoliko miliona dinara para poreskih obveznika, navodi izvor Danasa.\nAleksandar Vučić, Dragan Antić, Fudbalski klub Dinamo iz Vranja, Srpska napredna strankaVranje\nJek to onaj Recko koji svojevremeno hpšen po Nemačkoj zbog nameštanja utakmicama u trećoj i četvrtoj ligi?\n15. januara 2020. u 15.42\nJel to privatni klub porodice Antic,koji treba da finansiraju gradjani?